W. KRAFFT, BIBIIt, 


15 lulie 1908. 


* 


Abonament: 


Austro-Ungaria: România: 


tan. . .î2cof. | ian. . .l6cor. 
Ed.de lux 20 , Ed.de lux 25 „ 
6luni .. 6, 6luni ..8 
Ed. de lux 10 ,„ Ed. de lux 13 
Ediţia pentru preoţi, învățători şi 
studenţi: t an 7 cor, în România şi în 
Străinătate : 1 an 12 cor. 


SUMARUL. 


Carmen Sylva . . Clara Schumann. Dări de seamă: C. Theodorian: Sângele So- 


Z. Bârsan. . . . Noi (poezie). lovenilor; Dr. V. Braniscc: 
V. Eftimiu. . . . Nemărginirea (poezie). Ciprian Porumbescu; Litera- 


tură pentru copii; E. Chiffa: 


M. Sadoveanu . . Hoţul de lemne. Din zile senine. 

Vebttiminr v Marele cêrşitor (poezie). Cronică: . . . Mein Penatenwinkel. — Sc- 

O. C. Tăstăuanu . „La şezătoare“. mitismul. — Dela Braşov. ` 
Ep. .. . . . . Pierdutei (poezie). Şcoala lui Tolstoi. — Din 

LS.. . . . . . Dr. loan Urban Jarnik. ` Germania. — Reviste şi ziare. 

E.. . . . . . . Scrisoare (poezie). — Știri. 


lustraţiuni: G. Cireşescu: 4 studii. — Scene din „Şezătoarea“. — Dr. I. Urban Jarnik (portret). 


ABONAMENT: 


Austro-Ungaria: 
lan. . . . . Zr. Ed. de lux . . . 20 cor. 
6 lani . . . . . 6, e d ag e a AO a 


Ediţia pentru preoți, învăţători și studenți: i an 7 cor. 
România și în Străinătate: 
lan. . . . . . 16 cor. Ed. de lux 


6 iani ` . . 8 n p » „ 


Ediţia pentru preoţi, învăţători și studenţi: i an 12 Cor. 
heclumaţiile sunt a se face în curs de 15 zile după apariția fiecărui număr. Pentru orice 
schimbare de adresă se vor trimite 20 bani în mărci postale. 


Abonamentele, plătite înainte, sunt a se trimite la adresa: 


5 cor. 


— N 
Qn 


n 


Adm. rev. „Luceafărul“, Sibiiu (Nagyszeben). 


Scoarțe pentru Luceafărul | 4 


orice an cor. 2.—. Colecțiile „Luceafărul“ complete. 
-> Legătură elegantă în pînză. 
Anul I. epuizat, 


Anul IL. (1903) . . . . e. e e e dU cor, 
Anul J1, (1908) . aa‘ . 30 1 
Anul IV, (1905) . .. haia S (17 
Anui V, (1906) Ed. simplă de sil d anti "TOD ca 
Anul V, 11906) Ed. de lux . . a EDD cas 
Anul VI, (1907) Ed. simplă . . . . . 16 » 
Anul VI, (1907) Ed. de lux 25 n 


Toate colecțiile împreună ed. simplă c 130; ed, me: 145 


Colecții incomplete. 
Sem. [], 1903, (nrele . 9—23). .. ia 
Sem. IF, 1904. (nrele 11—24): 0... 3 
Sem. II, 1905, (nrele 11—24) 3 


Cumpărăm „Luceafărul“. 
Anul 1, (1902), complect sau numerele: 2, 3, 6, 
8, 9, 10. (În deosebi nrele 3 şi 9—10.) 
Anul I, (1903), 2, 4, 7 şi 24. 
Anul ITI, (1904), 2 și Fi 
Anul 1V, (905), 1, 2, 4, 6, 8 şi 10. 


A se adresa administratiei noastre. 
I ti Ai; 


www.dacoromanica.ro 


LUCEAFĂRUL 


REVISTĂ ILUSTRATĂ PENTRU LITERATURĂ ȘI ARTĂ. APARE DE DOUAORI PE LUNA 
sub îngrijirea unui comitet de redacţie. 


Colaboratori: 1. Adam, |. Agârbiceanu, Z. Bârsan, G. Bogdan-Duică, Dr. I. Borcia, Dr. T. Brediceanu, 

|. Ciocârian, V. Cioflec, Al. Ciura, Maria Cunţan, |. Duma, Elena Farago-Fatma, O. Goga, Dr. |. Lupaș, 

Dr. G. Murnu, H. P. Petrescu, Ecaterina Pitiş, M. Sadoveanu, C. Sandu-Aldea, M. Simionescu-Râmniceanu, 
I. U. Soricu. 


Orice reproducere, fără indicarea ixrorului, este oprită. 


Clara Schumann.!) 


Când am auzit-o pentru întâia oară, eram 
de opt ani, în Bonn, la cel dintâi concert 
la care luam parte. În ziua aceea am fost 
atât de neastâmpărată și nerăbdătoare, de-mi 
păreă că nu mai vine sara; rareori în viață 
mi s'a părut o zi așa de lungă! În sfârşit 
sosi timpul. Mama mea, frumoasă și tânără 
-— atunci abia de 27 de ani și osândită de 
câțiva ani și pentru cine știe câtă vreme încă, 
să-şi petreacă zilele întrun jeţ pe rotițe, su- 
ferind cumplit, — frumos împodobită, fù 
adusă pe jeț în sala Concertului. Nu mai 
știu dacă mergeam și eu alături, am simțul 
că am sburat iar nu că am umblat. Cel dintâi 
concert! 

Intrarăm în sala mare și plină! La oameni 
nu mam uitat; nu vedeam decât scena și 
pianul. Locurile noastre erau așa departe 
încât nu vedeam decât coada pianului, dar 
mama îmi dete voie, să stau la mijloc, între 
două rânduri de bănci, de unde puteam vedeă 
şi clapele. Eram, cum sunt copiii și dobitoa- 
cele, toată ochi și încordare. 

Și deodată intră şi se așează la pian. 

Purtă o rochie neagră de catifea, părul negru 
netezit, peste tâmple, cu cărare, și nici decum 
umflat peste urechi cum eră moda pe atunci, 
dar des și inelat, iar ca podoabă, un singur 
trandafir roșu 'ntunecat, din jos de ureche. 

Eră ceva atât de armonios în înfățișarea 
ei de mi se tot păreă că e și rochia roșie 
ca și floarea. Mânile erau mici puternice și 


:) Din volumul „Mein Penatenwinkel“. 


cărnoase, atinsul clapelor rotunzit, sănătos, 
aproape bărbătesc. Cântecul ei îmi rămase 
pentru totdeauna în urechi. Privirea ei însă 
mi-a rămas în inimă! 

Ceva aplecată, apropiindu-se de clape, 
parc'ar fi voit s'audă mai bine sau să fie 
singură cu clavirul ei, departe de oameni; 
nu-și ridică privirile, dar i-am văzut ochii 
minunaţi, ca moartea de întristați. Nu mai 
puteam ascultă din pricina ochilor ei atât 
de trişti și trebuiă mereu să mă gândesc, 
cum poate fi tristă când are norocul să 
cânte așa dumnezeiește. Nimeni nu-mi spu- 
sese că soțul îi eră alienat și că ea trebuiă, 
cu cele zece degete, să-și hrănească cei zece 
copii! Nu mă gândeam că poate fi săracă, 
văzând-o cu rochie de catifea. 

Nici nu-mi puteam închipui că poți fi artist 
şi sărac! Îmi înfățişam artiștii plini de bani. 
La vârsta aceea realitatea e poveste, iar po- 
vestea realitate! 

Eşti Robinson sau Aladin și mai des Ro- 
binson decât Aladin; nu ești accesibil como- 
rilor pământești. 

Dar pentru ochii trişti mi-eră firea foarte 
simțitoare, căci cunoşteam prea bine întri- 
starea și suferința! Mama eră țintuită în jeţ, 
frățiorul meu un martir, iar tata tuberculos. 
Atâtea dureri deschid ochii copiilor și la 
durerile altora. 

Dar cum eu mai mult îmi frământam sin- 
gură mintea decât să 'ntreb, nu împărtășii 
nimărui impresiile mele și astfel nu-mi vorbi 


nimeni de soartea tristă a Clarei. 
1 

O revăzui la Petersburg, când eram de 
douăzeci de ani. Zăcusem de friguri tyfoide 
și eram încă așa de slabă de abia mă țineam 
pe picioare. Primisem știrea tristă despre 
moartea tatălui meu. Eram ca înmărmurită 
și mi se păreă că bucuria vieții am pierdut-o 
pentru totdeauna. 

Atunci sosiră la Petersburg Clara Schumann 
cu fiica sa Maria. 

Marea ducesă Elena, amica și protectoarea 
artiștilor, îi oferi locuință în palatul său, și 
vecinătatea ei îmi fù o mare mângăiere. Imi 
trimeteă vorbă când aveă de studiat; mă 
târam cum puteam până la dânsa; mă ghe- 
muiam întrun colț și o ascultam, aproape 
fără să respir. 

În curând, marea ducesă îmi propuse să 
iau lecţii dela Clara... și lecţiile acelea au 
fost foarte frumoase, neuitate şi de o mare 
însemnătate în viața mea, căci această femeie, 
vrednică de atâta cinste și admirație, nu găsi 
mai potrivită mângăiere durerii mele decât 
povestindu-mi propria ei viaţă. Și mi-a fost 
rușine să par așa slabă și nenorocită față 
de durerile mari ce ne poate da viața. 

lată povestirea ei: 

— Părinţii mei erau despărțiți. lubeam la 
nebunie pe mama. Tata se însurase din nou 
și mama vitregă eră rea cu mine. Eram de 
patrusprezece ani când Schumann veni la 
noi. Ne-am iubit îndată și ne-am logodit în 
taină. El avea optsprezece, eu patrusprezece 
ani. Nam spus nimic tatălui meu care 
eră foarte strașnic și aveă alte planuri cu 
mine. 

Un zimbet ușor îi rătăceă pe buze și ochii 
îi străluceau pe când îmi vorbeă de dragostea 
tinereţelor ei. 

— Când soțul meu împlini 22 de ani, iar 
eu 18, m'am înfățișat între el și tatăl meu la 
judecătorie. 

Schumann dovedise că e major și în stare 
să-și hrănească familia. Tata îi răspunsese 
însă printr'o scrisoare în care se găseau opt- 
sprezece insulte, și din această pricină, lo- 
godnicul meu îl chemă înaintea tribunalului. 
Și astfel mă aflaiu între amândoi, în fața ju- 
decătorului, care-mi recunoscii dreptul de a 
aparțineă mirelui meu. 


Nru! 14. 1908. 


— Tata eră furios; spusese de atâtea-ori: 
„Fiica mea n'are să ia un muzicant vulgar. 
Nici un conte sau un prinț nu sunt destul 
de buni pentru ea“. Mă alungă de acasă fără 
vestminte, fără rufe. Mama mașteră îmi trase 
din deget un inel ce aveam dela mama mea 
și-l dete fetii ei. Așa am fost desmoștenită. 
Plecai deci cu soțul meu. Și am trăit ca "n 
raiu timp de zece ani, ca "n raiu! Copiii veniră 
repede. La 'nceput nu am luat seama că cel 
mai mare nu eră ca ceilalți copii. Ce sufe- 
rință pe noi când am văzut că nu va fi nici- 
odată în stare să-și câștige pânea; dar eram 
atât de fericiți încât nici suferința asta nu 
ne puteă întunecă raiul. Cât despre tată-meu, 
nu i-am mai auzit de nume; eram ca moartă 
pentru dânsul. 

Nu trăiam decât pentru soțul meu. Urmă- 
ream fiecare mișcare a inteligenții lui așa 
încât, în ziua când mintea începi ai se tur- 
bură, am crezut că 'nebunesc și eu cu el. 
Vream să-l urmăresc în faza asta nouă a 
vieții, și nu știam unde duce. 

El eră Dumnezeul meu. 

Dar într'o noapte se deșteptă şi-mi zise: 
„Scoală-te și ieși o clipă, te rog“. 

Când m'am întors l-am întrebat de ce mi-a 
zis să ies și-mi răspunse: „mi-a fost frică 
să nu-ţi fac vre-un rău“. 

Apoi a plecat pe malurile Rinului unde nu 
mi-a fost iertat să-l cercetez. Îmi trimeteà 
vorbă să-l iert că nu poate face altfel, încre- 
dințându-mă că astfel vom fi cruțați de du- 
reri și mai mari. 

Și iată-mă singură cu un bărbat nebun 
și cu zece copii, fără un ban. Tata nu-mi 
scriă de teamă să nu-i cer bani. Prietenii 
organizară o colectă, iar eu începui a călă- 
tori și a da concerte. Îmi lăsai soțul timp 
de trei ani la un medic din Bonn și, cu toate 
stăruințele mele, nu putui izbuti să-l mai văd. 

Într'o zi, aveam tocmai să cânt întrun 
concert la Londra, când primii o scrisoare 
care-mi spuneă că soțul meu e pe moarte 
și trebue să plec. Și-am fost silită să-mi 
dau concertul. Lumea spuneă că am cântat 
deosebit de frumos în sara aceea; eu însă 
n'auzeam nimic și nici nu știu dacă am cântat 
și ce am cântat. Știu numai că toată sala 

înnotă înaintea ochilor mei și că toate se 
învârteau în jurul meu. Îndată după concert 
am plecat spre Bonn. Abia l-aș fi recunoscut. 
Numai ochii erau tot frumoși și se țintiră 
asupra mea cu o strălucire subită. 

„Scumpa mea!“ strigă deodată întinzân- 
du-mi brațele. 

Nu voiă să mănânce nimic, sub cuvânt că 
vor să-l otrăvească. Numai dela mine primi 
nițică hrană urmărindu-mi toate mișcările. 
Am fost aproape fericită, în durerea mea 
cumplită, de-a mai simți odată dragostea 
lui mare. 

Apoi se stinse. lar eu... singură pe lume 
cu zece copii de hrănit! E greu! 


N'am mai văzut-o câţiva ani, până la 1869, 
când mama mă luă la Colonia ca să asist 
la un concert dat de Clara Schumann și de 
Stockhausen. Dimineaţa am ascultat repe- 
tiția generală; apoi ne-am dus la „Flora“ să 
prânzim. 

Pe când ședeam la Flora, câţiva domni 
trecură pe dinaintea noastră, și s'așezară la 
o masă în apropriere. Când ne-am sculat 
dela masă, domnii ne întâmpinară și recu- 
noscurăm pe DI de Werner, pe care-l vă- 
zusem la Düsseldorf la principele de Hohen- 
zollern. Dânsul prezintă mamei pe tânărul. 
principe al României și pe reprezentantul 
său la Paris, dl Strat. 

Eram foarte veselă de-a revedeă pe tâ- 
nărul prinţ, pe care îl întâlnisem foarte des 
la Berlin, cu opt ani mai nainte. Mă interesă 
mult prințul, ale cărui fapte le găseam în- 
drăznețe şi a cărui hotărîre de-a se jertfi 
pentru un popor tânăr, îmi păreă cavalerească 
și nobilă. 

Insfârșit plecarăm, fiind vreme să ne pre- 
gătim de concert. Mă 'mbrăcai în grabă cu 
o rochie nouă de tot și foarte frumoasă: o 
fustă albastră iar pe deasupra o rochie de 
mătase albă cu fiori mici, decoltată în patru 
colțuri. Mi se păreă că nu mai văzusem așa 
ceva frumos. 

Pe când mă 'mbrăcam, prințul României 
se anunţă și fù primit. Eram așa de nerăb- 
dătoare încât îmi încheiasem și mânuşile. 

Insfârșit pleacă! Intru în salon şi dau să 


zic: „Ce fel, mamă, nu ești încă îmbrăcată?“ 
Dar o expresie ciudată pe fața mamei îmi 
oprește vorba. Ea începu să se plimbe prin 
casă și-mi zise: 

— Prinţul României acum a plecat de-aici. 
Mi-a cerut mâna ta. 

Eu făcui o față decepționată, dar așa de 
decepționată încât mama se așteptă iar la 
obișnuitul „nu“ cu care răspundeam tuturor 
pretendenţilor; dar am răspuns numai: De 
acum? 

Și după cincisprezece minute de răsgândire: 
Să vie mamă, acesta e cel bun. 

Mama scrise câteva rânduri D-nei Schu- 
mann ca să-i spuie că nu putem merge la 
concert fiindcă mă logodesc... 

După ce prințul sosise, am fost chemată 
și eu. Când am deschis ușa m'am oprit puțin 
ca să nu cad. Apoi m'am dus drept la dânsul 
și i-am întins mâna; el a sărutat-o. N'a rămas 
decât un ceas și jumătate căci veneă dela 
Paris unde trebuiă să se întoarcă chiar în 
seara aceea, 

Cât a fost lângă mine și mi-a vorbit de 
datoriile, de mărimea misiunii - sale și de 
greutăţile ei, a fost bine; eram plină de în- 
suflețire. Primiam tot ce-mi cere. Preţuind 
munca mai presus de toate, naveam nici 
odată destul de lucru. Dar după plecarea lui, 
am avut o noapte grozavă; o groază cum- 
plită mă cuprinse... 

El îmi dăduse o fotografie în care aveà o 
privire încruntată și la care nu mă puteam 
uită fără spaimă. Mă gândeam: 

— „Dac o îi să mă privească tot așa, eu 
mor.“ Eram logodită de patru săptămâni și 
nu-l puteam ascultă fără să tremur. Abia în 
fața altarului m'am liniștit de tot. 


Și nam mai văzut nici-odată pe Clara 
Schumann. În cei dintâi zece ani am fost 
foarte rar în casa părintească; numai de două 
ori. Dar i-am ridicat în inima mea tăcută 
un altar, în care nimeni n'a pătruns și i-am 
închinat o admirație fără margini. 

A treia zi după nunta noastră, aranjase 
fratele meu un concert frumos. Dar Clara n'a 
putut veni. Eră un quator din Colonia cu 
concursul onoratului meu profesor Kânigslow, 

D-ra Schreck, din Bonn, foarte bună cântă- 
reață și un cor de fete tinere, prietenile 
mele din copilărie, din Neuwied, cari cântau: 
„Du bist wie eine Blume!“ (Tu eşti ca și o 
floare). Nu-mi puteam stăpânì lacrimile. 


Şi-am plecat. Mă duceam departe, departe 
în lume, pe un tron singuratic, în moara 
muncei neobosite. Apoi am fost mamă,... şi 
apoi a venit noaptea, pe pământ, pentru 
mine... şi ziuă nu s'a mai făcut de atunci! 


2 


Cot ceal 


Ca florile pe cari le ’nșalä 
Surisul caldei primăveri 
Aşa am răsărit pe lume 
Din negrul zilelor de ieri, 
Dar norii ?n zare stau la pândă 
Întunecaţi ... ne ?ndurători... 
Îi ştim ce vor şi stăm nevolnici 
Privind la ei nepăsători. 


Puțin ne pasă de viaţă; 
E poezie sau banal, 

Copii ai unor vremuri sterpe 
Noi mavem nici un ideal... 

Tristețea ne cuprinde ’n braţe 
Cu mila ei de cei orfani 

Şi ne trezim bătrâni şi singuri 
La douăzeci şi cinci de ani. 


NOI. 


Noi ne-am găsit de-a gata casa... 
Şi-acum adăpostiți de ploi 

Noi mavem altă grije 'n lume 
Decât să ne ’ngrijim de noi, 

De ziditorii cei cucernici 
Ne batem joc... și-s în mormânt, 

Că pentru noi pe lumea asta 
Nimic nu-i drept, nimic nu-i sfânt! 


Să nu ne pară viața moartă, 
Ne doborâm amici şi fraţi, 
Căci ochii noştri mau puterea 
Să spargă norii încruntaţi... 
Ni-i amăgim pe cei de-aproape 
Pândim momentul și... rărim 
Şi-apoi țipăm: „Viaţa-i luptă! 
De-aud şi cei din ţintirim. 


În sbuciumul meschin şi zilnic 
Noi suntem gândul fără dor, 
Suntem avântul fără aripi 
Al fluturilor care mor 
Şi svârcolindu-ne ?n țărînă 
Ne socotim puternici, mari, 
Si ne uităm la lumea asta 
Ca de pe tronuri de Cesari! 


Ah, ce viață fără soare, 

Ce munţi pustii şi ce cărări! 
Şi nu-i un braţ să se ridice 

Să smulgă norii de pe zări, 
Sarate că mai e albastru 

Spre care să privim trufaşi..,. 
Dar nu-i un braţ să se ridice 

Să spargă norii ucigaşi!! 


Z. Bârsan. 
SS 
Nemărginirea. 
Sunt clipe când omul e-atâta de mic Ţi-e teamă că-i gata să cadă ’n abis 
Si gândul atâta de mare! Pământul când tremură vântul, — 
Sunt clipe când lumea îţi pare nimic lar cerul de-asupra stă gata, deschis — 
Si-un haos gândirea îţi pare... O gură să "'nghită pământul,,. 
Victor Eftimiu. 
SS 2) 

l Hoţul de lemne. 


Boierul Costea Forăscu, îngrămădit şi în- 
covoiat în mantaua-i groasă, pătruns de apă, 
de frig și de plictiseală, își opri calul la casa 
Chihaiei. Dincolo de poartă, în fund, în tindă, 
pâlpăiă focul la vatră, cu sclipiri vesele de râs. 

Boierul strigă scurt, cu mânie: 

— Gavrile! 

Un om 'malt, spătos, cărunt, cu plete revărsate 
pe umeri, ieși îndată, plecându-și grumazul, ca 
să nu se pălească cu capul de pragul de sus. 

— Poronciţi cucoane! 

Cu coada harapnicului, stăpânul își dădu 
la o parte gluga care-i acopereă capul și 
ochii luciră încruntați pe obrazul smead. 

la-ţi pușca și vină după mine! grăi el 
cu hotărîre. | 

Chihaia se întoarse grabnic, intră în tindă, 
dădù cu braţul la o parte pe cineva care i 
se pusese în cale și căută prin unghere torba, 
cornul, pușca și baltagul. Trase pe mâneci, 
repede, sumanul, își îndesă în cap o căciulă 
veche și ieși în ogradă, făcând pași mari și 
lunecând cu opincile prin hleiul desfundat. 
Capauca Moţa, lângă cotlonul ei din colțul 
casei, începu să se zbată în lanţ și să schiaune 
cu jale. Gavril se opri, în cumpănă, cu capu 
'ntors spre ea. 

— Las-o acasă! zise stăpânul. 

Omul își strânse sumanul la piept și ieși 
în drum cu baltagul și cu pușca. 

—- Ce este, cucoane Coste? 

— Mă ’ntrebi ce este? izbucni îndâriit 
boierul, și-și acoperi obrazul cu gluga. Tu 
stai și te hodinești la foc, haidăii ceilalți, iar, 
nu fac nimica, — și trebue să mă vestească 
străinii că intră hoți în pădure... Ba pot 
să-i văd și eu ziua n amiaza mare... laca, 
mă pradă... Acù o jumătate de ceas am 
văzut eu, cu ochii mei, un mușteriu... 

— Cum se poate, cucoane? Unde-i? Doar 
de-a fi intrat după ce-am făcut eu ispecția!“ 

Stăpânul începu să râdă amărit: 


— la slăbeşte-mă... N'ai mai ieșit tu pe- 


vremea 'asta n pădure, cum nu-s eu popă... 
Las’ că vă știu! 

-- Da unde se află, cucoane,— am ieșit, 
cum să nu ies? Am cercetat, am dat glas 


din corn pădurarilor; mi-au răspuns... Nu 
eră nimica... Liniște, pace... Numai de sus 
plouă... De trei zile plouă... Cine să intre 
în codru pe-așa vreme?... 

Boierul pufni mânios. Chihaia Gavril mai 
încercă, domol, două vorbe: 

— Poate-acù să fi intrat, — pe furiș... 
mai știi? 

— Da cum? izbucni Costea. Vrei să treacă 
pe lângă casa ta? 

Chihaia tăcù. Stăpânul își îndemnă cu pin- 
tenii calul care-și înfundă copitele adânc în 
noroiul drumului; Chihaia se fereă de băltoage, 
se strecură printre tufe, pe lângă trunchiuri 
de copaci. se încovoiă, lunecă, se depărtă și 
se apropiă de cal. Așa merseră multă vreme 
fără să vorbească. 

Prin pădure treceau adieri, ca oftări de 
ființe nevăzute, chinuite. O bură rece, o cer- 
nere de pulbere fină și umedă umpleă aerul 
și dădeă zilei o coloare cenușie. — Chihaia 
se țineă grăbit după cal, lunecând, sprijinin- 
du-se în baltag, scuturând în mersul lui bu- 
chetele de fragi, făcând să ploaie tufișurile 
înalte de fagi cu broboane mari peste ple- 
tele lui cărunte. — Chihaia se gândeă, ne- 
mulțămit: Ciocoiu-i mânios și-i trebue să-i 
fac voile... Aista, tânărul nu-i ca bătrânul, 
Dumnezeu să-l ierte... Acela aveă credință 
în noi... Aşa — mai bine să se facă el pă- 
zitor pe pădure și eu să mă fac boier... 

— Ce-ti vine-a râde? întrebă deodată Costea, 
cu capu tors spre Chihaia. 

Gavril dădu din cap: 

— Da, mă gândesc și eu că dacă punem 
mâna pe-acela, cine-a fi, mare să-i fie moale... 

Boieru ăsta-i mare șpion!... gândi apoi 
sluga. Hm! Şi-i mânios Dunăre... 

- - Unde-o fi fiind, cucoane, hoţul? O fi fiind 
chiar în tăietura cea nouă... 

— Pe-acolo l-am zărit intrând... 

— Atuncea să-i ieşim înainte pe cărarea 
asta... 

Apucară deadreptul printre tufe, și rămu- 
relele începură să-i bată c'o ploaie deasă. 
Din vreme în vreme boierul mormăie cu 
mânie. Gavril mergeă înainte, deschizând 

drumul. Şi deodată dădură în tăietură, — și, 
oprindu-se, deodată auziră glas de om. 

Costea gemi cu glas înnăbușit, înnălțând 
un deget. 

— Auzi? 

Se auzeă îndemn stăpânit de glas silnic, 
din gâtlej. — Scurt, Gavril se lăsă prin pă- 
dure, ca să iasă înaintea hoțului, la vale, 
iar boierul își repezi calul deadreptul, nă- 
prasnic. Și omul, hoțul, îndemnă încă în su- 
manu-i roșcat, la jugul boilor nemișcaţi, până 
la genunchi în băltoagă, — când boierul îl 
ajunse și-l luă în pieptul calului. 

— Vii la furat, păgânule? Da ce? intri "n 
pădurea tătâni-tău ? 


G. Cireşescu. Atlet-studiu. 


Omul întoarse un obraz pământiu, c'o barbă 
rară, cu doi. ochi rotunzi și spăimântați. Strigă 
răguşit. 

— Cucoane Coste, nu mă mai zdrobi și d-ta! 

Dar boierul întoarse calul și izbi pe om 
spre roatele carului și spre lobdele încărcate. 
Dădù de două ori cu harapnicul, apoi se feri 
o clipă, se dădù alături și-l păli cu boamba 
de plumb din capătul mănunchiului. Omul 
căzii peste roată. 

— De-acu-s gata! gemii el scurt, cu spaimă. 
Cu mânile prinse de schițe, îngenunchiă în 
noroi, șo undă de sânge i se sui pe buzele 
palide. Chiar atunci și Chihaia se repezeă din 
tufe. — Strigă gros: 

— Ce-i, măi hoțomanule? 

Apoi se opri lângă car, uimit, 

G. Cireşescu, Studiu. 


— Tu erai, mă llie? — Ce este? — Cucoane, 
aista-i Ilie Covataru... Da ce are?... 

— Nu vezi ce are? strigă stăpânul. Văd 
co îngenunchiat și dă ochii peste cap... 

Amândoi se uitau la om. Clipeă din ochi 
și obrazul i se încreţeă: dintr'o durere grea, 
din trup parcă ieşeau picăturile de sânge și 
vorbele, — rari, zdrențuite parcă: 

— Am... îndrăznit... și eu... Da iaca... 
Dumnezeu mă... bate... 

Pe urmă își încleștă dinţii și se lăsă în 
apa drumului. 

Boierul stă neclintit pe cal. Nu ştiă ce ho- 
tărîre să ia. Nu știă ce să creadă. Chihaia 
Gavril așteptă și-și purtà ochii întruna dela 


G. Cireşescu, Cap de copil, studiu 
după natură. 


stăpân la căzut. Apoi se hotări și se îndreptă 
spre boier: f 

— Cucoane, eu zic să-l iau și să-l duc până 
la bordeiul meu... Cum să-l lăsăm noi aici? 
Are el ceva... 

— Bine, ia-l şi du-l... 
tate de glas, stăpânul. 

Chihaia își răzimă la o parte pușca și bal- 
tagul și începi să descarce. repede carul, 
zvârlind lobdele la marginea drumului. De 
deasupra plouă încet și mocnit și văzduhul 
plumburiu apăsă asupra lumii o mâhnire sfâ- 
șietoare. Ilie Covataru gemeă încet, în noroi 
lângă car, sprijinit întrun cot. 

După ce isprăvi, Gavril apucă pe român 
de subsuori și-l aburcă încet în car. Apoi 
îndemnă scurt boii: „Hai!“ 


se răsti cu jumă- 


Lă 

Boii porumbi se opintiră și scoaseră cu 
greutate carul din hleiu. 

— Cucoane! zise Gavril cu tărie. Dumneata 
apucă deadreptul pe unde-am venit noi... 
Eu fac pe drum,—și am o leacă de înconjur... 

Carul porni, cu boii blânzi și cu omul to- 
ropit, prin fumul burniţei. Boierul, tăcut, își 
întoarse calul și apucă prin pădure, prin ră- 
ceala pătrunzătoare, prin oftările domoale ale 
adâncului. Mergeă în jos, gânditor, și-și sim- 
teà mădularele amorţite. Ș'aveă și în el ca o 
nemulțumire nedeslușită. Și parcă și de el 
însuși și de roibul care-l purtă de jumătate 
de zi, ud și flămând, îi eră milă. — Poate 
s'ar fi bucurat de focul din vatra Chihaiei,— 
dacă n'ar fi avut a veni cel îngenunchiat.— 
Ce are omul acela? se gândeà boierul. - Nu 
l-am pălit așa de rău... Trebue să aibă de 
mai nainte ceva. — Și mergeă la pas prin 
pădurea plină de apă... 

De două ori greși drumul, și trebui să se 
întoarcă înnapoi. Acu iar începeă să se mânie. 
Dar când ajunse întrun târziu la casa Chi- 
haiei, îndârjirea-i căzu: carul stă gol în mij- 
locul ogrăzii și boii mestecau o leacă de 
iarbă la adăpost, supt un șopron. 

Intră în tindă. Îndată simți blândeţa focului. 
Dar lângă vatră, jos, stă slab și sfârșit, plin 
de noroi, hoțul de lemne. 

- L-am adus! zise încet, c'o privire ciudată, 
Chihaia Gavril. Tare-i slab... A mai avut el 
un val... Şa opintit azi tare greu pe lângă 
boi... Poftiti, cucoane în casa ast mare... 

Boierul intră în odaia mai curată. Din umbră 
ieși deodată nevasta lui Gavril, nedeslușită, 
apucă mâna stăpânului şi o sărută. Apoi se 
dădu la o parte, cu braţele încrucișate pe piept. 

- - Da băeții unde ţi-s? 

— Îs la treabă, cucoane, răspunse Gavril... 
Îs stoleri... 

Umbra odăii eră rece și mohorită. Boierul 
simțeă în nări un miros ascuţit de aer închis, 
de pulbere și de rachiu. Își lepădă mantaua 
grea și treci în tindă, spre focul din vatră. 

— Te pătrunde la ciolan umezeala... zise 
ei frecându-și mânile şi întinzându-le spre 
flacări. 

— Da, așa-i pe ploae... vorbi Chihaia pri- 
vind în pământ. Apoi adăogă îndată: Am tăiat 
o găină... s'o facă nevasta c'o leacă de borș... 


G. Cireşescu, Bustul lui Eliade Rădulescu. 


Boierul Costea simți într'o clipă foamea în- 
călzindu-i coșul, și gura i se uncropi. — Apoi 
își plecă ochii.— Lângă latura cealaltă a ve- 
trei, omul bolnav deschisese ochii mari, sălba- 
tici, turburi. Gemù deodată, fioros: 

— Bade Gavrile... bade Gavrile... 

— Ce vrei? întrebă blând, apropiindu-se, 
Chihaia. 

— Bade Gavrile, să-mi dai o lumânare... 

Stăpânul simți o înfiorare: omul își așteptă 
ceasul morții! Și dintr'odată o simţire neo- 


bișnuită își făcă loc în sufletul lui: o adiere de 


milă pentru cel ce se stângea. Și cuvinte par'că 
i se ridicau în întrebări, pe buze.— Chihaia 
aduse o lumânărică de ceară. Boierul îl priveă 
cum se mișcă, solemn, nepăsător parcă, c'o 
încrețitură în frunte, deasupra nasului, pe 
când în el se iezeă neliniștea. 

Omul privi lumânărica şi o puse alăturea, 
pe pământ. Apoi se întinse drept, pe spate. 

Deodată boierul vorbi: 

— Bine, omule, dar ce-ai avut? 

— L-au pălit cu ciomegele niște oameni... 
mi-a spus... rosti Chihaia... Sau luat dela 
niște pământ... L-au bătut în spate și 'n piept... 
Coșul lui e numai vânătăi... 

Boierul își întoarse privirea spre bolnav; 
îi întâlni ochiul mare, dureros, și dintr'odată 
își aminti de lovitura boambei de plumb. Își 

întoarse capul. Întrebă încet, stânjenit; 


www.dacoromanica.ro 


RAR 


— Da el de unde-i? și ce face? 
Omul deodată începù să geamă, apoi în- 
tinse mânile, par'că se apără de ceva: două 


mâni negre, arse, uscate, noduroase ca niște” 


vreascuri, două mâni de rob al pământului. 

— E muncitor... zise liniștit Chihaia. 

— İs un biet muncitor... gemù și bolnavul 
deschizând ochii cu albul mărit. Mau fărâmat 
niște români... Și mi-a murit un copil... 
şi n'aveam cu ce-l îngropă... Şam vrut să 
duc la târg un car de lemne... 

Începii să tușească. Își șterse, domol, cu 
mânica, de pe buze, sângele năvalnic. Și deo- 
dată avù o privire stranie, fixă, spre boier. 

— Acu ce să fac? zise el cu glas schimbat, 
jos, adânc. Acù eu zic aşa: mă msor... 

Tăcù, privind stăruitor spre boier. Începù 
iar, aiurit. 

— Aci, zic: Hai, măi nevastă, la câmp, la 
Cioara... Acolo muncim o vară 'ntreagă și 
dormim sub căruţă... cu cânele lângă noi... 

În casă eră tăcere. Chihaie se așezase pe 
un scăunaș întrun colț. Boierul ascultă în- 
cremenit pe scaunul lui, în bătaia focului cu 
tresăriri și bâzâiri încete. 

— Da eu ce fac? zise deodată hoțul de 
lemne... Eu zic una... boierul zice alta... 
Cucoane! șopti el cu durere, cucoane! am 
adunat ani de zile pe lanurile dumnitale: 
dă-mi vre-o două parale să-mi cumpăr pă- 

duc să-mi vând boii că n'am ce le da de 
mâncare... 

Răstimp de tăcere. Și pe urmă alt glas, o 
plângere adâncă, o rugare chinuită de de- 
parte: | 

— Oameni buni! nu mă zdrobiţi! Nu mă 
omorâți, măi fraților! 

O înfiorare se strecură prin umbra cenușie. 
Omul începi a geme, închise ochii; apoi tăcil. 

Întrun târziu şopti lin: 

— Bade Gavrile, dă-mi lumina... 

Din casa cea mare se auzi, înnecat în la-- 
crămi, plânsul tremurat al nevestei pădura- 
rului. Gavril aprinse lumânărica de ceară; 
bolnavul o cuprinse strâns cu mâna dreaptă, 
apoi șopti foarte încet: 

— De-acù rămâne femeia... 
Să-i duci boii și carul... 

— Bine... 

Omul avù o zguduire, apoi rămase cu ochii 
aţintiţi în sus, în bagdadie. Obrazul pământiu, 
ochii trişti, i se cufundară ca 'ntr'o fumegare: 
ziua se întunecă încet-încet. 

— lertaţi-mă... șopti el și oftă odată, adânc. 

De lângă foc, palid, boierul avù o întrebare 
înceată, turburată: 

— Ce-i de făcut? 

Lumina din mâna întinsă, se aplecă spre 
pământ, căzu şi se stinse. Nimeni nu răs- 
punse. Omul, în umbra-i dureroasă, tăcù 


Cine plânge?... 


puşoi pe iarnă... Acù eu zic altfel: mă pentru totdeauna. Mihail Sadoveanu. 
lD] 
Marele cersitor. 


Din văzduh, pe temple moarte început-a să se cearnă 
In buchete răsfirate floarea nopților de iarnă... 


Miezul nopții. Viscoleşte. Nu e nimeni prin cetate 
Doar un orb bătrân şi gârbov pe la porți închise bate, 
Glasul lui îl fură vântul şi îl poartă înspre zări 
Înecându-l în izvorul viforoaselor cântări ,.. 


Nimeni nu-i deschide. Orbul părăsit de vlaga vieții 
Se împiedecă... se scoală pipăind uşor pereții, 
Mâna-i tremură pe coarde şi din unghii sângerate 
Un acord sfios de liră aiurând uşor se sbate 

Și se pierde în urgia vântului şuerător 

Colindând să întâlnească râsetul bogaţilor... 


O, ce frig e! Și atâta e de cald acum prin case! 
Cei bogați petrec — şi nu vor la căminul lor să-l lase... 


Le-ar cântă atât de dulce rapsodia lui Ulise — 

Cel ce-a colindat în lumea pomenită doar în vise, 
Şi-ar cântă pe Achileos — pe viteazul cel vestit — 
Să nu 'mpărtăşească soarta luptătorilor din mit... 


Și le-ar spune cât de mare-i vitejia strămoşească, 
De-ar voi câteva clipe lângă vatră să-l primească... 
Dar ei nu vor... Şi cum vântul în vârtej se vaită jalnic, 
Cum urgia iernii crunte se tot sbuciumă năvalnic, — 
Trecătorii dimineții lâng? o poartă încuiată 

Au găsit în zori de ziuă un moşneag ucis de ger — 
Mâna-i sta par'că să ceară... gura lui eră “nghețată 
lar pe lira-i fără coarde scria: Lira lui Omer. 


Victor Eftimiu. 

- „La şezătoare“. 


— Icoană din popor, muzică pe motive româneşti de Dr. Tib. Brediceanu, textul de C. Sandu-Aldea şi Dr. I. Borcia. — 


Piesa d-lui Brediceanu, reprezentată pentru 
primaoară, la 2/15 lunie a. c., în teatrul orăşe- 
nesc din Sibiiu, poate fi socotită ca un eveni- 
ment în mişcarea noastiă artistică. Importanța 
ei creşte mai ales, dacă o apreciem din punct 
de vedere naţional. 

Străduinţa artei culte din vremea noastră de 
a se apropiă tot mai mult de arta poporală, de 
a-și căută izvoare nouă de inspiraţie şi de pre- 
menire în creaţiunile ţărăneşti, se generalizează 
și la noi într'o măsură din ce în ce mai inten- 
sivă. Colecţiunile de poezii poporale, albumele 
de cusături, ţesături, crestături etc şi adunarea 
melodiilor poporale se îmbogăţesce din an în an, 
popnlarizânu comorile artistice ale poporului în 
cercuri tot mai largi şi cucerind sufletele ar- 
tiştilor prin frumseţea lor originală și specitie 
românească. Va mai trece desigur multă vreme, 
până când aceste bogății naţionale se vor în- 
chegă într'o temelie durabilă şi organică pentru în- 
treaga noastră mişcare artistică. Încercări de feliul 
piesei d-lui Brediceanu ne dovedesc însă, destul 
de limpede, că începutul de a apropiă arta cultă 
de arta poporală există și la noi. Mai ales în 
muzică această apropiere e uşor de realizat. 
Se aşteaptă numai geniile naţionale, cari să de- 
săvârșească opera mare a unităţii noastre arti- 
stice. Neapărat că vor trebui să se perândeze, 
mai întâi, epocile de transiţie, cari să pregă- 
tească posibilitatea unei asemenea evoluţii ar- 
tistice, căci salturi nu se admit nici în artă. 
Apropierea dintre arta poporală și arta cultă e 
condiţionată: şi de apropierea păturilor sociale cari 
alcătuesc neamul nostru. Încliegarea socială și 
încheparea artistică se influenţează reciproc. Arta 
e chemată chiar, prin natura ei, să fie unul dintre 
factorii cei mai puternici pentru crearea unei 
solidarități naţionale şi sociale. Arta, cultivând 
frumosul, cultivă sentimentul dezinteresării, — 
singurul sentiment desinteresat e cel estetic — 
și, prin urmare, contribue la lărgirea cercului de 
simpatie al individului şi, indirect, la închegarea 
socială. Din acest punct de vedere arta e cea 
mai aleasă manifestare a sufletului omenesc. 

Atunci când operele de artă, create de indi- 
vidualități puternice, vor fi tot atâtea sinteze ale 


artei naționale și, prin urmare, tot atâtea expresii 
conștiente ale geniului poporal, ele se vor adresă 
întregului neam, vor fi tezaure obşteşti şi vor 
aveă cea mai binefăcătoare înrâurire asupra ni- 
velării sociale. < 

Piesa d-lui Brediceanu e una dintre înce- 
puturile cari înaugurează această nouă direcţie 
în mişcarea noastră artistică, din care cauză 
îi şi atribuim o deosebită importanţă națională 
şi artistică. 

Ca să putem înţelege mai cu uşurinţă însem- 
nătatea creaţiunilor de acest fel, mărginindu-ne 
numai la muzică, e de ajuns să aruncăm o pri- 
vire asupra creaţiunilor naţionale ale muzicei 
rusești şi norvegiene. 

Muzica rusească e poate una dintre cele mai 
caracteristice şi mai originale muzici naţionale. 
In ea trăeşte spiritul rassei slave şi aparține 
poporului rusesc. Elementele ei constitutive sunt 
împrumutate din muzica poporală, întreaga ei ţesă- 
tură e alcătuită din melodiile poporale ruseşti, cari, 
în Rusia, se culeg, de prin jumătatea a doua a se- 
colului al XVIII-lea. Melodiile poporale nu au fost 
însă numai adunate și armonizate, cum se face 
la noi, ci ele au fost sintetizate de compozitori 
geniali într'o muzică clasică, păstrând ritmul și 
măsura specifică melodiilor poporale rusești. Cel 
care a întemeiat muzica naţională rusească e 
Mihail Glinka, care, dupăce a cutreerat Europa, 
s'a întors acasă cu dorința de a creà opere na- 
tionale. Vreau — zice Glinka — ca scumpii 
mei patrioți să se simtă, ascultând muzica mea, 
ca la ei acasă, iar străinătatea să nu mă soco- 
tească. de un presumţios, care se împodobește 
cu penele altorac. Şi Glinka a reușit să facă 
începutul, iar urmașii lui, cunoscuţi sub numele 
de »Cei Cin-ci<:), au dus la deplină izbândă mu- 
zica creată din melodiile poporale. Ca pretutin- 


- deni, încercările prime au fost întâmpinate cu 


zâmbete de ironie şi cu neîncredere, până când 
strălucirea fulgerătoare a geniului lor a înze- 
strat poporul rusesc cu cele mai originale com- 
poziții, astăzi recunoscute şi admirate de toată 


1) Şi anume: Balakirew, Cesar Cui, Rimsky-Korsakow, 
Mussorgski şi Borodin, cari sunt adevărații întemeietori 
ai muzicei naționale ruseşti. 

* 


340 


LUCEAFĂRUL 


Nrul 14, 1908. 


Mărioara, (D-ra A. Voileanu). 


lumea. Prin o muncă stăruitoare ei au reușit 
să dea poporului rusesc opere de artă, în cari 
trăește sufletul neamului lor. Stăruinţa şi izbânda 
acestei şcuale naţionale ne poate servi și nouă 
de îndemn. 

La Norvegieni cel care a imitat pilda Ruşilor 
şi a creat muzica naţională norvegiană din cân- 
tecele ţării lui, a fost Grieg, decedat în anul 
trecut. »Liedere-urile lui sunt melodiile fiordu- 
rilor norvegiene, eternizate în cap de opere uni- 
versale. Grieg e Norvegianul care cântă; el e 
geniul sintetic al creațiunilor poporale norvegiene, 
înțeles, apreciat şi iubit în întreg cuprinsul țări- 
şoarei lui. 

Aceste exemple credem că indică destul de 
luminos căile pe cari trebue să înainteze și des- 


cca Nae iesi 


Chiva (D-na Iulia Dancăș). 


Moș Marin, (Dl I. Enescu). 


Mama Dumitra (D-ra T. Bogdan). 


Radu (D. S. Roşca). 


voltarea muzicei noastre naționale. Compoziția 
d-lui Brediceanu e un început norocos în această 
direcție şi nădăjduim că în viitor vom aveă de 
înregistrat creațiuni tot mai desăvârşite. 

* 

Libretul compoziției d-lui Brediceanu e seris 
de nuvelistul C. Sandu-Aldea, un bun cunos- 
cător al obiceiurilor ţărăneşti, al cărui suflet 
are atâtea note de înrudire cu sufletul poporului, 
și de poetul I. Borcia, apreciatul traducător al 
Ifigeniei lui Goethe. Autorii zugrăvesc cre- 
dincios o şezătoare românească, ìn care au înădit 
o acţiune în jurul unei dragoste între un flăcău 
și o fată. Acţiunea se petrece în Săliștea, cea 
cu costume pitoreşti, cu cântece și femei fru- 
moase. 


Ileana (D-na V. Triteanu). 

La casa mamei Dumitra (D-ra T. Bogdan) sau 
adunat fete şi neveste din sat. E clacă. Pe 
afară se aude un cântec de flăcău necăjit. leana 
(D-na V. Triteanu), una dintre fete, scapă fusul 
şi îngălbineşte. Mama Dumitra o descoasă și o 
face să-i mărturisească ce dureri îi frământă su- 
fletul. Cu lacrămi în ochi, Ileana povestește, cum 
Dumineca trecută au intrat niște domnişori, veniţi 
dela oraș, în horă şi unul dintre ei i-a dăruit 
o floare. Urmează citeva vorbe mustrătoare, 
spuse de mama Dumitra la adresa domnișorilor 
dela oraş. Sunt mustrări meritate şi caracte- 
ristice pentru conflictul dintre săteni şi oră- 
şeni în toate împrejurările vieţii. Fapta dom- 
nișorului dela oraș a învrăjbit pe Ileana și Sorin 
(dl Rădulescu), care, supărat, a prins floarea în 
brâul Ileanei şi, ca să-și potolească necazul, s'a 
înfundat în cârciumă şi o duce tot întrun 
chef cu lăutarii, ba are de gând să ia lumea 
în cap, spunând că se duce în Ţară. Mama Du- 
mitra caută să mângăie şi să liniştească pe 
Ileana, cu vorbe bune, făgăduindu-i că o să-i 
dee cu bobii şi o să-i spue norocul. Fetele, în- 
demnate de văduva sfătoasă, lelea Chiva (dna Iulia 
Dancăş), încep minunatul cântec bănăţănese 
»Mândruţo cu ochii verzie. Intră flăcăii. Cântece, 
glume, ghicitori, snoave și veselie. Soseşte și 
Ghiţă lăutarul, apoi glumeţul Moș Marin (dl Iuliu 
Enescu), care povesteşte cu mult haz, cum 
eră să ia el pe mama Dumitra. Aici e interca- 

lată scena cu bobii, una dintre părţile cele mai 
reuşite și mai originale din compoziţia dlui Bre- 
diceanu. La urmă intră și Sorin, adus de flăcăi. 
Se încinge o învârtită săliştenească cu chinituri, 
în cari vine vorba şi de ochişori ce umblă după 
domnişori. Piesa se sfârşeşte cu împăcarea celor 
doi învrăjbiţi. | 

Rolurile au fost conștienţios studiate și ne 
ţinem de datorie a aminti în special pe d-na Tri- 
teanu, care, cu vocea-i minunată și cu jocul plin 
de temperament artistic, a fermecat, ca întotdeauna, 
publicul; apoi pe dl I. Roșca, care a cântat așa 
de frumos şi de credincios »Dragă mi-e crâşma 
’n pădurec, şi pe dl Enescu, care a fost regi- 
sorul piesei și, în Moș Marin, şi-a dovedit și de 
astădată talentul de actor. Celelalte persoane, 
precum și corul au fost de asemenea pe deplin 
mulțumitoare. 

Nădăjduim că piesa d-lui Brediceanu se va repre- 
zentă de toate reuniunile noastre, cari dispun 
de puteri suficiente și că întreg publicul românese 
va avea prilej să se convingă de importanţa ei 
națională și artistică, asupra căreia ne-am dat 
silința să atragem atenţiunea cetitorilor noștri, 
având convingerea că numai o muzică bazată 
pe melodiile noastre poporale va reuși să împli- 
nească dorința noastră naţională: »Vom Herzen 
möge es wieder zu Herzen gehen<, cum ziceă 
Beethoven. 

Oct. C. Tăslăuanu. 


SS 


Pierdute. 


Ne-am despărțit; plecai în larga lume 
Si-am cäutat s'o uit, pe cât se poale, 
S'o uit aşa cum mi-aşi uifă de nume; 
Păreri de râu năvalnice mi-o scoate 
În fața minţii, vecinică minune. 


Copil ciudat cu faja 'mbătrânita, 
Cu sufletul vremelnic totdeauna, 
De-aşi regăsi icoana mult iubită 
Aşi refrăi poveşti o mie una 

În farmec sorocit într'o clipită. 


În mintea mea imaginea fecioarei 

Îşi prinde forma bine închegală, 

De ma iubeşte încă, născatoare, 
Cu-argint şi pietre scumpe de bogata 
Te-aşi răsplăti, de bine dăfatoare. 


Sunt vremi de-atunci, cu-o strângere de mână 
Şi în cuvinte reci, ne dāspärfiräm ; 
Si-am plâns şi plâng de dorul tău stăpână, 
Cu-alâ! mă alesei din ce 'mpărțirăm 
În dragostea ce'n asfințit se 'ngână. 

Ep. 


Ss 

Dr. loan Urban Jarnik. 
— 1848 — 1908. — 


„În Paris am început a înțelege că un bărbat de 
ştiinţă, dacă vrea să producă ceva de mai Doamne- 
ajută, trebue ca în specialitatea sa cu care se înde- 
letniceşte, să-și aleagă un grup mai mic. Gândindu-mă 
la aceasta, iată că-mi vine ca din chiar senin idea 
să-mi aleg de atare specialitate limba română şi anume 
din două motive: 1, fiindcă vedeam că până atunci 
numzi puţini romanişti se ocupau mai serios cu dânsa, 
—. şi 2, fiindcă limba a- 
'ceasta se vorbeşte de o 
parte însemnată a popo- 
raţiei din Austro-Ungaria şi 
întro provincie a Austriei 
propriu zise, Bucovina...“ 

Cu aceste cuvinte explică 
filoromânul ceh, profesorul 
de limbile romanice la uni- 
versitatea din Praga, Dr. 
loan Urban Jarnik, motivele 
cari l-au îndemnat să se 
îndeletnicească cu studiul 
limbii noastre.) 

Acum se împlinesc 60 de 
ani dela nașterea acestui 
bărbat de ştiinţă care în 
toată activitatea sa a mani- 
festat atâta simpatie şi dra- 
goste pentru neamul ro- 
mânesc şi limba ce-o vor- 
beşte. Implinim, dară, o da- 
torie plăcută, când închinăm 
câteva rânduri îndepărta- 
tului prieten, aducându-i pri- 
nosul recunoştinței şi dra- 
gostei noastre, pentru munca 
sa roditoare: studii şi ar- 
ticole privitoare la limba 
și literatura românească. 

Născut din părinţi săraci 
(tatăl său a fost țesător), la 25 Mai 1848, în orășelul 
Potștyn (Pottenstein), situat pe malurile romantice ale 
râului Divoka Orlice (Apuila selbatecă), după 
terminarea studiilor sale la gimnaziul din Krâlove 
Hradec (Königgrätz), a trecut la universitatea din 
Viena, ocupându-se cu studiul limbilo: moderne şi 
al filologiei comparative. Trecând examenul de pro- 
fesor al limbii franceze şi germane, la 1874 merge la 
Paris (ca bursier al statului) să se pregătească pentru 
catedra de profesor universitar. Aici, în Paris, face 
cunoştinţă cu d! Const. Georgian din Bucureşti şi, la 


1) „Cum am învăţat româneşte“. Articol scris pentru 
Almanacul soc. „România Jună“ din Viena (din pri- 
lejul jubileului de 25 ani, 1896) şi publicat doi ani 
mai târziu în broșură, 


Dr. I. Urban Jarnik. 


indemnul lui, începe să se ocupe şi cu studiul limbii 
române. 

Tânărul Jarnik a avut să învingă multe greutăţi, 
lipsindu-i toate cărţile din cari ar fi putut învăţă limba 
noastră. Primele lecțiuni i le-a dat noul său prietin 
din Bucureşti. 

„Cel dintâi text pe care l-am tradus împreună — 
scrie Jarnik în broşura amintită — a fost o fabulă 
a lui Țichindeal: „Vulturul 
și Vulpea“; a urmat apoi ci- 
tirea nuvelei „Elisa sau Don 
Juanii Bucureştilor“ de N. D. 
Popescu, din Calendarul 
Amusant pe anul 1873... La 
sfatul dascălului meu mi-am 
cumpărat, apoi, Poeziile 
poporale ale lui Alexandri. 
Dificultăţile ce le aveam 
de acum înainte cu înţe- 
legerea lecturilor, erau cu 
mult mai mari decât avusei 
cu proza impestrițată a lui 
Popescu. Dară ce răsplată! 
O lume nouă, o lume deo 
frumseţe uimitoare, mi se 
desvăli înaintea ochilor or- 
biţi şi de atunci nu puteă 
să mai fie nici o îndoială 
pentru mine: limba aceasta, 
care e în stare a produce 
asemenea roade, avea să 
devie pentru mine obiectul 
unui studiu serios și plăcut“. 

Credincios hotăririi sale, 
Urban Jarnik dela 1875, 
stabilindu-se în Viena ca 
profesor la o şcoală reală, 
incepe să cerceteze întru- 
nirile sociale şi literare ale 
societăţii „România Jună“ pentru a-și însuși limba 
română şi în vorbire. 

În vara anului 1876, face o călătorie de studii la 
Biaj, unde petrece 6 săptămâni şi face cunoştinţă cu 
Timoteiu Cipariu, loan M. Moldovan şi alții, îmbogă- 
țindu-şi cunoştinţele, petrecând ore lungi de studiu în 
bibliotecile din Blaj. 

În primăvara anului 1879, după ce ajunsese docent 
de limbile romanice la universitatea din Viena, i se 
împlineşte dorul vechiu de-a puteă face o călătorie 
în Țara românească. Petrece două luni în Bucureşti, 
unde T. Maiorescu îl primeşte cu braţele deschise 
şi-l întroduce în cercurile literare și ştiinţifice și face 
cunoştinţă cu Alexandri, Caragiale, Eminescu, |. Ne- 
gruţi, Slavici. A asistat și la ședința solemnă când 
fosta „Societate academică“, modificându-și statutele, 

Sa schimbat în actuala „Academie Română“. În semn 
de recunoștință pentru meritele lui, noua Academie 
română îl alege membru corespondent al ei. În Bu- 
curești face -cunoștință şi cu Petre Ispirescu. „Când 
după munca obositoare de o zi întreagă în tipografie 
venià seara acasă în sânul nuimeroasei sale familii, 
după puţină odihnă se puneă iarăşi la lucru, scriind 
acele minunate basme şi poveşti pe cari în parte le 
cunoşteam de mai nainte. Ciasuri întregi aș fi fost în 
stare să-l ascult, atât de dulce-i eră glasul şi aşa de 
bine știă să vorbiască.“ (Întorcându-se la Viena, a luat 
cu sine pe băiatul cel mai mare a lui Ispirescu, ți- 
nându-l doi ani de zile la el, ca să înveţe carte). 

Dela Bucureşti face o călătorie în Ardeal. Trece 
prin Turnu-Roșu, se oprește la Sibiiu și de-aici face 
excursiuni la Reșinari, unde „s'a închinat umbrei ma- 
relui Șaguna“, la Săcele, unde „pentru întâiaș dată şi, 
din nefericire, şi pentru cea din urmă oară i sa dat 
prilej să vază poporul la joc“. De-aici se duce la 
Blaj ca să-şi vază prietenii vechi. Asistă la adunarea 
generală a „Asociaţiei transilvane“ (în Sighişoara) și 
e ales membru onorar al ei. Trece apoi la Făgăraș, 
face o excursie la Sâmbătii şi petrece câteva zile în 
Braşov, la prietenul său iubit Andrei Bârseanu. De-aici 
se întoarce iarăş la Bucureşti, unde nu mai stă decât 
două zile, şi se întoarce la Viena. 


În anui 1882 e numit profesor de limbile romanice 
la universitatea cehă din Praga şi nu mai are prilej 
să auză vorbă românească decât rar de tot. În anul 
1891, cu prilejul expoziţiei agricole din Boemia, 
un grup de 27 excursioniști români vizitează ex- 
poziţia. Urban Jarnik e însărcinat din partea comi- 
tetului executiv să le spună câteva cuvinte de bine- 
venire... 

În ce priveşte activitatea literară-ştiinţifică a lui 
Urban Jarnik, trebue să amintim la locul întâiu pre- 
țioasa colecţiune „Doine și strigături din Ardeal“ (in 
colaborare cu A. Bârseanu), cu un glosar româno- 
francez (1885, ed. „Ac. Rom.“. A doua ediţie, fără 
glosar, a apărut la Ciurcu, Braşov, 1895). A mai pu- 
blicat „Sprachliches aus ruminischen Volksmărchen“ 
(1877); „Index zu Diez” etymol. Wörterbuch“ (1879, 
a Il-a ed. la 1881). Pe lângă aceste a publicat 
numeroase recensiuni amănunțite asupra lucrărilor 
limbistice române şi albaneze ale lui Miklosich, 
Weigand, Meyer-Lübke, G. Meyer, Șăineanu, Tiktin 
şi alţii. 

Din limba cehă a tradus, fiind ajutat de d-nii Sla- 
vici și Bârseanu, două nuvele: „Bunica“ de Bozena 
Němcová (Bibl. „Tribunei“, 1885) şi „Pavel Cătană“ 
de I. Pravda („Conv. lit.“ 1881). 

l S. 


Se} 


Scrisoare. 


Încep aceste rânduri, 

De-i bine, rău — nu știu 

Si mult am stat pe gânduri: 
Să scriu? să nu mai scriu? 


Si totuşi, e mai bine, 
Ca fost să fie-aşa, 
Că nu mai am pe cine 


Cu mama împreună, 
Aceleaşi fire fes 
Si stând pe prag la lună 


Dar sfântul Nicolae, 

Din rama lui de lemn 

Si golul din odae 

La scris îmi dau îndemn. 


Si multe, multe-aș scrie, 
Că sufletul mi-e plin; 
Ar da o 'mpărăție 

Pe-un petec de senin. 


Oricând veni-va iară 
Norocul pentru noi, 
Că prea a fost amară 
Plecarea ta de Joi. 


Dori şi așteptă. 


Şi nare cin” să-mi plece 

În lume iar pribeag 

Si mam pe cin” petrece 

Cu ochii plângi, din prag. — 


Azi, vremea se strecoară 
Cu zile lungi, pustii, 

Şi dorul le măsoară 
Şi-mi par că-s veşnicii, 


lar ziua de se curmă, 
Ori noaptea — tu rămâi 
Tot visul meu din urmă 


Și gândul meu dintâi. 


Vorbim de tine des. — 


În curte-i păpădie 
Si toate-s cum le știi, 
Doar frunzele de vie 
Încep a 'ngălbini. 


O floare albă creşte 
În umbra unui strat 
Nici ploaia no siropeşte, 
Nici roua, niciodaP. 


Şi moare biata, moare 
De-un dor adânc nebun, 
De-un dor adânc de soar 
Atâta vream să-ți spun. 


e, 


Inchei acum scrisoarea. — 
Nu râzi că-ți scriu de flori? 


Vezi, dragostea-mi şi floarea 


Din umbră, sunt surori. 
E. 


EAA 

Dări de seamă. 


Caton Theodorian, Sângele Solorenilor. Minerva, 
Bucureşti 1908, 1 vol. 8 pp. 248. Preţul Lei: 1.50. 

DI Caton Theodorian scrie de mult. În sumarul 
„Convorbirilor literare“ de acum 15- 16 ani şi în „Re- 
vista literară“ figurează numele d-sale. 

La 1891 a tipărit un volum de schițe şi poeme în 
proză, „Petale“, care a trecut neremarcat. lar mai 
acum doi ani a publicat volumul „Prima durere“ — 
relevat numai de o parte a criticei. 

Câteva nuvele apărute în urmă, atrag atenţia asupra 
dlui Theodorian; d-nii lorga, A. Xenopol şi Gorun, 
vorbesc bine despre d-sa; prin colaborarea la „Să- 
mănătorui“, „Archiva“ și „Luceafărul“, dl Theodorian 
îşi face loc în literatură, iar acum, romanul „Sângele 
Solovenilor“, editat de institutul Minerva, îl pune 
în rândul prozatorilor noştri de frunte. 

Ca şi d-nii Sadoveanu şi Gâricanu, d! Theodorian 
descrie, in Sângele Solovenilor, viaţa de moşie, 
cu conacuri boerești, cu cuconii demodați, cu jupânese 
şirete, cu cafele gingirlii, cu logofeţi, cu copii din flori, 
cu domnișorii veniţi din străinătate și cu ibovnice 
de boier. 

Cuconul Isaie Murat aşteaptă cu multă nerăbdare 
pe fiul său Andrei, plecat la învățătură; băiatul însă, 
deşi vine după ani de zile, narată nici o bucurie că-şi 
revede părintele și locurile copilăriei. 

E plictisit, anemic, cu ochi fără strălucire, crud şi 
laş. Cuconul Isaie Murat tresare: vede în el pe ur- 
maşul nevestei sale, soloveancă, neam de oameni răi 
— şi-l pune față “n faţă cu celălalt fiu al său, copil 
din flori, Mitruţ, care poartă toate semnele Muraţilor: 
sdravăn, blând, cinstit şi curagios. 

Admirabil început de roman, nu-i aşa? 

După cum e de aşteptat, autorul cercetează su- 
fletul bătrânului tată. 

Isaic Murat trebue să vadă cum Andrei, sânge din 
sângele Solovenilor, urăşte şi chinuicşte pe celălalt 
fiu al său Mitruţ logofăt, de care lumea nu trebuiă 
să ştie că e băiatul boierului. E silit să alunge pe 
Mitruţ dela curte, numai ca să nu-l vadă biciuit de 
Andrei. Strică logodna plănuită între Andrei şi fata 
bunului său prietin Antache, fiindcă: 

„Uite... Andrei nu se poate însoţi cu Sofica. Eu 
trebue să ţi-o spun. De când a venit, n'am făcut decât 
să-l drămuiesc, să-l cântăresc, să-l aflu în toate ascun- 
zişurile făpturei lui. De mar fi fost cum este, mi-ar 
fi fost greu să-l desvălui, dar nici nu şi-a dat oste- 
neala să acopere: sângele Solovenilor fierbe în vinele 
lui... e un hain. Păcat, mare păcat şi urgie pe capul 
meu. Daia nu-l poate lua Sofiţa, nenorocitul. Cum 
s'o osândim amândoi şi să nc unim sângele ca să 
iasă din ei încă un Solovean, încă unu?“ (pag. 117). 

La o vânătoare, un lup turbat muşcă pe bătrân. 
Andrei fuge ca un laş; Mitruţ, cu preţul vieţii sale, 
se apleacă pe rana lui Murat și-i suge sângele otrăvit. 
Bătrânul însă moare, dupăce s'a destăinuit lui Andrei 


(pag. 217). 


„Mitruţ este copilul meu... şi frate cu tine. Să 
nu te simți nedreptăţit de hotărârea ce-am luat lă- 
sându-i jumătate din avere“. 

Lui Mitruţ însă nu i se dase ce i se cuvencă. El 
işi vedeă cu dragoste de primărie, ducând viaţă tih- 
nită cu nevasta lui, Antiţa. 

Întro noapte însă, întors pe nesimţite acasă, îşi 
văzu femeia în brațele lui Andrei; Mitruţ se întoarse 
zăpăcit şi se asvârli întrun puț. 

lar Andrei, trecu pe lângă cl, aprinse un chibrit 
in gaura fântânei, privi înăuntru, apoi „scoase o ţigară, 
îi dete foc şi porni mai departe, fluerându-şi crâmpeiul 
de cântec“. (pag. 248). 

Un alt sfârşit, ar fi fost mai potrivit şi cu intenţia 
autorului şi cu titlul cărţii şi, mai ales, cu desfăşurarea 
firească a acţiunei. 

În locul dlui Theodorian aș fi insistat asupra urei 
bătrânului împotriva Solovenilor, mai ales de când 
cu întâmplarea din pădure. 

Ar fi fost emoţionant şi mar fi fost inexplicabil 
ca însuşi bătrânul, în clipele agoniei, să ridice mâna 
înarmată impotriva lui Andrei, ca să sfârşească odată 
cu neamul ticălos al Sotovenilor. 

...Şi, ca o ironie a fatalităţii, autorul trebuiă să 
pomenească, în câteva rânduri discrete că în căsuţa 
depărtată a lui Mitruţ, din împreunarea nelegiuită a 
lui Andrei cu Antiţa, se plăsmuiă un alt urmaș al 
neamului bliăstemat... 

Cu un sfârşit ca acesta, romanul dlui Caton Theo- 
dorian ar fi avut o altă faţă; poate că şi valoare mai 
mare. 

Totuş, el rămâne opera unui scriitor serios, care 
atacă chestiuni mult mai adânci ca cele obişnuite de 
alți prozatori. 

Oamenii dlui Theodorian nu sunt toți: plini de ca- 
lităţi unii și de defecte alţii, ci așa cum întradevăr 
sunt în realitate; stilul e îngrijit, împărţirea in capi- 
tole făcută cu multă artă, iar fragmente ca plecarea 
lui Mitruţ dela moşie (pag. 132—137), destăinuirea bå- 
trânului ş. a. sunt pagini cu cari Sar puteă mândri 
oricare dintre cei mai buni nuvelişti ai noștri. 

V. E. 


Dr. Valer Branisce, Ciprian Porumbescu, schiţă 
monografică, Lugoj, 1908, 1 vol. 8. 118 p. Preţul 
cor.: 1.50. 

Dr. Valer Branisce, ca un tribut de admiraţie me- 
moriei lui Ciprian Porumbescu, a publicat în „Drapelul“, 
cu prilejul aniversării a 25 de ani dela moartea com- 
pozitorului, un şir de foiletoane, „Icoane din frămân- 
tările unui suflet de artist“. Aceste foiletoane le-a 
retipărit în volum, dând astfel publicului o bună schiţă 
monografică, cu fapte şi date. cari se vor ceti cu folos 
şi interes: Statorirea originei compozitorului; cuvinte 
duioase memoriei mamei sale, care, deşi străină prin 
naştere, devine o admirabilă mamă română; viaţa şi 
activitatea tatălui său; povestea vioarei lui Ciprian 

cumpărată într'o stare mizerabilă dela un lăutar şi 
dovedită apoi a fi o cremoneză; serbarea dela Putna 
în 1870, când s'au întrunit acolo atâţia tineri de samă, 
atâţi bărbaţi distinşi ai Românilor, între cari: Alexandri, 
Eminescu, Slavici, Xenopol, Nica, Istrati, Mihail Co- 
gălniceanu și alţii. La această serbare, a luat Porum- 
bescu vioara din mânile lăutarului bucovinean Chir 
Grigori şi a dirijat taraful cu atâta foc şi însufleţire 
de-l sorbeau toţi cu ochii, mai ales tatăl său, părin- 
tele Iraclie. Sub impresia acestor serbări a scris şi 
Eminescu doina: „Dela Nistru pân! la Tisa“. 

Şi tot asfel se înşiră în rezumat toate luptele, zbu- 
ciumările şi bucuriile vieţii lui Porumbescu cu dra- 
gostea şi dorurile neîmplinite, cu dorința de a studià 
în străinătate, nădejdea de a obţine o bursă şi ză- 
dărnicirea acestei nădejdi în urma unui proces de 
trădare. Apoi achitarea, sănătatea slăbită în arestul 
preventiv, unde zăcuse unsprezece săptămâni într'o 
temniţă ordinară cu doi criminali... Studiul la Viena 
în sărăcie și mizerie; — numirea de profesor la Braşov 
unde scscşte cu amicul devotat Andrei Bârscanu. 
Viaţa frumoasă ce o duce aici mulţumită brașovenilor 
buni, veseli și iubitori de frumos. Compunerea şi prima 
reprezentaţie a operetei „Craiu nou“. Plecarea în ţări 
calde, tot cu ajutorul braşovcnilor... momente din 
viaţa lui în Italia... Întoarcerea acasă şi jalnicul şfârşit, 
incunjurat de iubiții săi tată, frate şi sora Marioara, 
Singura care a mai rămas din întreaga familie. 

DI Branisce, care a avut un gând pe cât de bun 
pe-atât de frumos de a ne -da această schiță mono- 
grafică, termină astfel : 

„Acum se împlinesc douăzeci şi cinci ani dela prea 
timpuria lui moarte. Praf şi pulbere s'au făcut rămă- 
şiţele chinuitului său trup, dar opera lui trăieşte, ves- 
tind numele lui, încălzind inimile şi dând direcţie vieţii 
noastre muzicale...“ 

Recomandăm cetitorilor acest volum, care conţine 
date şi fapte de mare interes. A. O. 


Literatură pentru copii. Am primit în timpul din 
urmă trei cărți pentru copii: 

1) »Zânele din Valea Cerbuluic de Nestor V. 
A. Ureche, volum apărut încă din 1904 dar care, pe 
semne, nu s'a prea răspândit. 

„Zânele din Valea Cerbului< se adună să se sfătuiască 
ce să facă împotriva »omului« care s'a aşezat în valea 
Prahovei şi le turbură liniştea. Toate dojenesc pe oameni, 
cu asprime, dar zâna nopți, cea mai bătrână, le spune 
că nu-i pot alunga, pentrucă cel dintâi care şi-a clădit 
palat aci, a fost un geniu mare, căruia trebui să se in- 
chine toţi, căci el cârmuieşte ţara cu înțelepciune și are 
la dreapta lui o zână nemărginit de puternică prin bu- 
nătatea sufletului ei, şi aceasta e zâna Peleşului. Zi- 
nele ascultă sfatul celei mai bătrâne și hotărăsc să se 
adune în fiecare sară în »Poiană la Anini« ca să puie la 
cale una alta şi să se 'nţeleagă cum să fie și ele de folos 
oamenilor cu povești, sfaturi și pilduiri. 

Şi în fiecare sară una din zâne povestește. 

Din spusele lor dl N. V. A. Ureche, ajutat de copilița sa, a 
cules 14;poveşti frumoase și alese pe cari le prezintă copiilor 

într'un frumos volum mărişor, de 283 pag., cu frumoase ilu- 
strațiuni. Prețul 4 lei. Cam scump — dar părinţii cu dare de 
mână, să cumpere negreşit această carte pentru copiii lor, 
că e frumoasă şi educativă. 

2) Poezii pentru copii culese şi publicate de G. 
H. (179 pag.; edit. C. Sfetea; preţul Lei 1.50). 

E o idee excelentă de-a adună într'un singur volum 
toate poeziile bune, potrivite pentru copii, şi de cei mai buni 
autori români. Mare parte însă, în volumul de faţa sunt 
prea de mult răspândite, foarte de mult, prin toate abe- 
cedarele şi cărțile de cetire şi în locul acelora s'ar fi 
putut alege altele, căci sunt multe şi frumoase, aşa încât, 
având copiii o carte nouă, să aibe și poezii noua; bucuria 
le-ar fi desigur mai mare, 

Dintre poeziile mai nouă, sunt bine alese >Cântecul 
de leagăn« de St. O Iosif; „Cântece, „Noapte de varăe ş.a. 
de G. Coşbuc; »Revedere« de Eminescu; »Prima lecţie» de 
A. Vlahuţă... 

O altă poezie admirabilă a lui Vlahuţă >Cum curge 
vremea< îmi pare că s'ar potrivi mai curând în albumele 
Domnişoarelor decât întro carte pentru copii. Tot 
aşa mai sunt şi unele bucăţi de Eminescu şi alţi, nu prea 
bine alese pentru copii. 

3) sRecunoştinţa copiilor cătră părinţie, isto 
rioară morală şi instructivă, prelucrată și localizată de 
Ana Octav Popescu, (Tipogr. Seidman, Botoșani; 48 pag. ; 
preţul 40 bani) e o istorioară destul de bine tradusă şi 
localizată, afară de unele greşeli de limbă şi stil. Astfel 
se vorbește mereu de neguţitor și neguțitorie,; se 
zice în loc de s'a tocmit—s'a ueguţat; în loc de s'a 
roşit sau îmbujorat — s'a făcut rog pe față; în loc de 
mână — conduce caii şi altele. 

De altfel povestea e frumoasă şi cărticica potrivită 
spre a se împărţi şi la şcoalele poporale ca premii. 

Ar fi însă de dorit ca toți ceice seriu pentru copii, 
să-şi îngrijască limba şi stilul cu îndoită luare aminte, 
mai întâiu pentrucă copiii nu pot, ca oamenii mari, să-şi în- 
chipuiască, să combine sau să complecteze ceeace e necom- 
plect sau lipseşte, și al doilea pentruca copiii să se dedeă 
pe nesimţite, dectim învaţă a ceti, cu o limbă frumoasă 
şi curat românească. A. T. 


Emi! A. Chiffa, > Din zile senine:, poezii; Bistriţa 1908. 

Un volumaş de 66 de pagini cu poezii împărţite 
de autor în trei categorii: lirice, idile și balade. Sunt 
versuri cari se citesc şi se uită uşor. Se simte influenţa 
poeţilor mai noi: Coșbuc, losif şi Goga. Ca cetitorii 
să-şi poată formă singuri o părere despre valoarea 
volumaşului, reproducem două dintre poeziile cari ni 
s'au părut mai reuşite: 

Aş vrea. 


Aş vrea ’n livada teilor 
Din sus de-a voastră moară, 
Împrejmuită de iasmini 

Să am eu o căscioară — 


Cu ziduri văruite 'n alb 
În jur grădini în soare, 
lar pe pervaz suridă blând 
Tot floare lângă floare, 

Și paseri gureșe sub geam 
Să-mi cânte ziua 'ntreagă, 
lar, peste toate, tu să fii 
Stăpâna noastră dragă. 


Trec trei fârtaţi ... 


Trec trei fârtaţi pe drumul mare 
Călări pe roibi sirepi ca vântul, 
În brâu cu-oţele şi pistoale, 
Tăcuţi. lar unul ia cuvântul: 


„Cum geme vântul în huceaguri, 
Priviţi cum codrii se "'nfioară, 
Să o luăm hai-hui spre târlă: 
Ci-că stăpânul azi scoboară. 


Să-i dăm noi o povaţă bună 
Cum să trăiască cu norodul, 
Ce roboteşte fără plată 

Şi pe de-asupra-i ia şi rodul“. 


Spre târlă-şi iau acuma zborul 

Cei trei fârtaţi; se 'ntrec cu vântul, 
Pe roibi ce beau numai jăratec. 

Al doilea ia acum cuvântul: 


„De mici ne-am prins noi fraţi de cruce 
Să tot dăm piept primejduirii; 

Și ne-am văzut în jug părinţii 

Purtând povara-obijduirii; 


Aşa işi tălmăciră legea 

Să-şi aibă °n mâni tot ei puterea. 

Veniţi să facem noi dreptate, — = 
Aceasta vi şi vouă vrerea.“ 


LUCEAFĂRUL 


Nrul 14, 1908. 


Mai aprig par'că roibii zboară 
Și șueră şi geme vântul, 

Se pleacă și trosnesc copacii 
Și-apoi al treilea ia cuvântul: 


„În vale plângu-ne părinţii, 
M'am săturat de-atâtea lacrimi, 
Simţesc zbătându-se în pieptu-mi 
Furtuna vrăşmăşitei patimi. 


Veniţi fârtaţi să punem capăt 
Podvadei, — greu pe noi ce zace! — 
Voi n'auziţi ce plâns amarnic 

Din noaptea neagră se desface?! 


Și ţipete de jale-adâncă 

Cutremură tăria bolţii 

Și zuruit de lanţuri grele — 

Ne ferecă cum fereci hoţii.“ š 


Şi "'ntâiul iarăşi dârz cuvântă: 
„Ne aibă Domnul sfânt în pază, 
Dar fulgere pe capul celor 
Nemernici, venetici să cază.“ 


Şi pintenii se 'nfig in coaste, 
Și frâiele se "'ntind strunite, 
Dispar în codru călăreții 

Şi noaptea codrului i *nghite. 


Trec trei fârtaţi prin codru! negru 
Cu sufletele 'nviforate, 

În brâu cu-oţele şi pistoale, 

Să-şi facă singuri direptate. 


Cronică. 


Mein Penatenwinkel. Sub acest titi, a apărut un nou 
volum de Carmen Sylva, cu amintirile Autoarei despre 
toți cei pe cari i-a iubit şi i-a pierdut. 

Venitul, ce ar da vânzarea acestui volum, e destinat 
>Vetrei Luminoases, căminul desmoşteniţilor, fondat 
de regina României, de Scriitoarea câreia i se destină, 
precum se aude, premiul Nobel, în anul acesta; premiu 
de care se vor bucuri desigur şi cei sărmani. 

Carmen Sylva a binevoit a trimite şi >I.uceafăruluie 
o bucată din »Penate< în românește, cu autograful pe 
care îl reproducem în corpul revistei. Pentru această 
distineţiune, aducem Ilustrei Autoare, atât în numele nostru 
cât' şi în numele cetitorilor noştri, cele mai respectuoase 
mulțumiri. * 

Semitismul. Dl Ioan Slavici, distinsul nostru nuvelist, 
într'o serie de articole, apărute în «Tribunae, se ocupă 
de influența semitismului asupra societății noastre. D-sa 
afirmă că »societatea noastră cultă e in mare parte semi- 
tisatăc. Îndeosebi tinerii, cari cresc în scoli maghiare 
ori fac studii academice în centre semitisate ca Clujul, 
Oradea-mare ori Budapesta iau pe nesimţite apucături 


semiticec. Semitismul, după d! Slavici, consistă in con- 
vingerea morală că pornirea spre desirâu şi spre asu- 
prire şi exploatare e un lucru firesc. Semitismul nu res- 
pectă tradiţiunile, credințele și bunele noastre moravuri. 
Sub masca modernismului şi a civilisațiunii, indivizii se- 
mitizați nu se sfiesc de orice mijloace pentru a-şi creà o 
poziție, a aduni averi prin lipsă de scrupule și a trii 
în desfrâu, în vreme ce mulțimea cea mare a muncito- 
rilor se sbate în mizerie materială şi morală. Aceasta e 
lumea nouă, care se izbeşte de lumea veche a oa- 
menilor de omenie. Dela triumful sau căderea lumii a 
doua atârnă mântuirea sau pieirea neamului nostru. 
Cam acesta e mersul ideilor dlui Slavici. Și fără ìn- 
doială că afirmaţiunile d-sale cuprind o parte de adevar. 
Credem însă că se dă prea mare importanţă semitismului, 
atribuindu-i-se lui demoralizarea unei mari părți a so- 
cietăţii noastre. Cauza tuturor nedreptăţilor din lumea mo- 
dernă nu poate fi numai Semitismul. lar aici la noi 
numai o parte disparentă a păturei culte vine în atin- 
gere directă cu mediul semitizat, cea mai mare parte îşi 
face educaţia în școale naţionale, în mediu românesc. 

Cu toate aceste, cum spune dl Slavici, o bună parte a 
societății noastre culte suferă de boala semnitismului! Cau- 
zele slăbirii morale a societăţii noastre trebue să fie deci 
şi altele. Socotim că mai curând sunt de a se căuti în 
particularismul și individualismul modern, cari nu sunt 
roadele semitismului ci ale feudalismului şi ale capitalis- 
malui, cari, la rândul lor, istoriceşte, nu sunt de origină 
semită, ci de origină aristocratică, oligarhică naţională. 
De altfel cauza principală a »demoralizării: e însuşi mediul 
românesc al cărturărimii, creat după calapod strein, nu 
numai semit. 


Sunt probleme de interes obștese şi discutarea lor 
desigar numai foloase ar puteă aduce pentru închegarea 
democratică a neamului nostru. T. 

* 


Dela Braşov. Serbările jubilare înalță, nobilitează şi 
umplu sufletele de nădejdi. In viața poporului nostru 
atât de sbuciumată, ele sunt o necesitate şi un factor 
social educativ. In timpul din urmä, Braşovul a avut parte 
de frumoase serbări. Duminecă ìn 8/21 Iunie s'a serbat 
jubileul de 70 de ani de existență a »Gazetei 
Trausilvanieie. -Faptul, că »Gazeta de Transilvaniac a 
fost cel dintăiu jurnal politic român dincoace de Carpaţi, 
precum şi trecutul ei sbuciumat, răspândirea ei în toate 
colţurile locuite de Români, şi consecvenţa în principii, 
justifică pe deplin serbarea măreaţă, aranjată de Românii 
din Braşov şi jur. In ziua numită, la orele 11:/, s'a pre- 
zeutat o deputaţiune numeroasă a fruntașilor din Braşov 
şi jur la locuința d-lui Dr. A. Mureşianu. Dl advocat Ion 
Lengeru a rostit un frumos discurs, în care a scos la 
iveală importanța »Gazetei« în viaţa noastră politică şi 
socială, şi a apreciat munca de 30 de ani, pe acest teren, 
a însullețitului ei director Dr. A. Mureşianu. Răspunzând, 
dânsul a mulțumit deputaţiunii pentru manifestaţiunea 
sentimentelor atât de câlduroase şi a scos la iveală faptul, 
că simpatia și încrederea neturburată, care au arătat-o 
în tot timpul Românii brăşoveni, au contribuit mult la 
viața îndelungată a ziarului, în fruntea căruia stă şi pe 
care se va strădui a-l conduce şi mai departe cu aceeaşi 
abnegaţie ideală pentru a servi marea cauză, căreia şi-a 
dedicat viaţa. 

Cei cari au pus la cale serbarea, au înţeles că o manifes- 
tare a sentimentelor masselor ar aduce o mai mare bucurie 
şi încredere jubilantului. Manifestaţia a avut loc seara. Ea 
a întrecut mult manifestaţia făcută acum 20 de ani cu ocazia 
jubileului de 50 de ani al »Gazetei Transilvanieie. Un 
conduct de torţe impunător a percurs stradele principale 
ale Braşovului cu muzică, cântece și strigăte de: »să trăiascăe, 
şi s'a oprit în piață înaintea casei d-lui Dr. A. Mureşiann, 
unde se adunaserii câteva mii de oameni. Aici am avut 
plăcerea a auzi margul jubilar al »Gazeteic, compus, din 
acest incident, de di prof. de muzică Iacob Mureşianu din 
Blaj, precum şi un însullețit discurs, rostit de inimosul 
părinte Dr. V. Saftu, care a asigurat pe actualul director, 
că »munca lui a căzut pe pământ bun, că nu va trece 
multă vreme şi va da rodul dorite. Cu glas puternic a 
mulţumit dl Dr. A. Xlureșianu celor cari fac această cinste 
»Gazeteie, conducătorilor ei de pe vremuri și dânsului. 
Entuziasmul, ce s'a manifestat aici, a fost înălțător, pri- 

veliştea impunătoare. La banchetul, cars a urmat acestei 
manifestații, între alţii, redactorul »Gazetei Transilvanieie, 
dl V. Branişce, a inchinat pentru unirea în cugete şi în 
simţiri, care trebue să domnească, mai pre sus de toate, 
între toţi Românii în ziiele acestea de grele încercări, 
iar d! Petru Popovici pentru deputaţii români naționaliști 
dia dieta ungară. Cine să îndoit vreodată de rostul 
astorfel de manifestații, în ziua de 8/21 Iunie s'a putut 
convinge de importanța lor multilaterală. 
= 

Marţi în 17/30 Iunie 1908 „Reuniunea română de gim- 
nastică şi de cântări din Braşov«, a aranjat un frumos 
concert din incidentul aniversării a 25-a dela moartea 
lui Ciprian Porumbescu, despre care anunţăm în alt lpe 
al cronicei din acest număr. -a 


* 


Scoala lui Tolstoi. »Petersburger Heralde ne spune 
lucruri foarte frumoase despre învăţăturile ce le dà bă- 
trânul Tolstoi elevilor din Jasnaja-Pojana: +Bătrânul 
filozot-poet intră în şcoală, cu o mulțime de notite. 
>Bună dimineaţa Leo Nicolaevicie! Câţiva se înghesuesc 
să fie mai în apropierea lui. Tolstoi merge la tablă, pe 
care atârnă o hartă şi începe să le vorbească despre 
polul nordic, în legătură cu expediţia lui Nansen. Im- 
părtăşindu-le, că frigul se urcă, la pol, şi la 50 de grade, 
un băiat observă: 

— Tare rece trebue să fie acolo. 

Ceilalţi încep să compare răceala dela pol cu cea din: 
Jasnaja-Pojana. După ora de geografie, urmează exami- 
nare. Prelegerea eră: >Ce e timpul? 

Băieţii se ridică neastâmpaăraţi: 

— Spun eu! Spun eu! 

Tolstoi însă întreabă pe un băiat, ce sta liniştit în 
bancă: 

— Ei, ştii tu, micuţule, ce e timpul? 

— Ştiu, timpul nu există, căci e trecutul, in care trăim. 

— Nu mai este, căci a trecut deja, întregesc ceialalți. 

— Aşteptaţi, baieţi, nu vorbiţi deodata! 

Băiatul continuă: 

— Viitorul e mâne, poimâne, dar incă nu e... Aşa 
dar nu este nici viitor, ci pumai timpul de față. Dar nici 
timp de faţă nu e, căci... 

— Căci — întregeşte Tolstoi — timpul de faţă e numai 
un punct neînsemnat, trecerea dela trecut la viitor, şi 
îndată ce am spus un cuvânt, acesta apartine deja tre- 
cutului. 

Aşa e şi sufletul, continuă micul filozof. 

— Timpul nu există pentru suflet, căci e nemuritor, 
întregesc ceialalți. 

Băiatul continuă: 

— Timpul există numai în raport cu trupul. 

— Leo Nicolaevici, întreabă unul, vom simţi noi când 
se va despitţi sufletul de trup? 

— Nu, căci noi vom rămânea cu sufletul şi numai 
trupul poate să simţiască. 

Când Tolstoi se ridică, sar cu toţii imprejurul lui, 
cerându-i cărţi, cadoul obicinuit. 

— Cărţi o să vă dau mai târziu, acum să ascultăm 
fonograful : 


, 

Se ingrimădesc cu toții, minunându-se la început de 
glasul răguşit al gramofonului, apoi ascultă din ce în ce 
mai surprinşi. E o povestire a lui Lescow, pe care o 
spusese în tub Tolstoi însuş. Băieţii ascultă cu mare 
interes. Sunt de faţă şi părinţii copiilor, apoi o sumedenie 
de oaspeţi. Tolstoi se retrage de o parte, privindu-şi elevii. 
Penumbra din sală, înfăţişarea gârbovită a bătrânului poet, 
publicul dealături, băieţii încremeniţi în silința lor de 
atenţiune — iată un tablou vrednic de penelul unui 
artiste. E A. 


Din Germania. >Leipziger Illustrierte Zeitunge 17? Mai 
1908, Nr. 3384) publică o recensie asupra romanului » Der 
Haiduck«, care a apărut de curând şi în româneşte, în 
editura librariei Sfetea (2 lei). Între altele vorbeşte despre 
un falent inventiv nesecate, despre »o iubire adâncă a 
autoarei poete pentru frumoasa ei țirăe. „Partea istorică 
împrumută volumului o valoare deosebităe, »cu persoanele 
descrise bine, simţim şi nois, »iubirea lor de ţară şi de 
libertate ne cuprinde şi pe nois. »Trebue sa așteptăm cu 
nerăbdare viitoarele daruri ale tinerei poete romane, care 
serie în newmţeşte. Aceasta în urma puternicei dovezi de 
talent din volumul de faţăc. 


* O serbare unică în felul său, a avut loc în Lipsca, zi- 
lele trecute. Institutul de editură, Filip Reclam jun, 
a tipărit Nr. 5000 al cunoscutei sale biblioteci univer- 
sale. (Universal- Bibliothek). Faptul acesta este unic nu 
numai la Germani ci și la celelalte popoare, căci. nu s'a 
găsit nici o bibliotecă până acum să ajungă la o astfel 
de popularitate. Nr. 5000 conţine 4 novele de unul din 
cei mai iubiţi scriitori germani ai timpului nostru, O tto 
Ernst (cu numele adevărat Otto Ernst Schmidt). După 
cum se ştie, biblioteca a publicat până acum _2 volumaşe 
traduse din literatura noastră: „Moara cu noroce a 
lui Slavici (Nr. 2156) şi »Păcat şi alte noveles de 
Caragiale (Nr. 3716). Va interesă în orice caz pe ce- 
titori să audă, că biblioteca pregăteşte un non volum: 
nuvele alese din Sadoveanu, traduse de I)-şoara Eleonora 
Boreia, cu o prefaţă de Prof. G. Weigand. Volumul 
va apăriă în curând, 


* Teatrul german deplânge moartea scriitorului dramatic 
Adolf L'Arronge, care-şi se base mai zilele trecute jubi- 
leul de 60 de ani. L'Arronge a fost mult timp directorul 
teatrului „Deutsches Theatere din Berlin, ridicând din în- 
tunerec câteva talente de seamă, cari au ajuns mai târziu 
luceferi pe scena germană. (Kainz, Sorma, Matkowsky, ete.). 
Piesele lui pline de umor sănătos, tractând conflicte 
din viaţa burgheză, cu o filosofie uşoară, se jucau şi 
se joacă şi astăzi cu succes pe scenele germane. Mai 
cunoscute sunt: Doktor Klaus, Hasemanns Tâchter. 
("Fetele lui lacovaches, în prelucr. Dlui Gusty?) Der 
Kompagnon, Mein:'Leopold, ete. N'a fost o mărime 
de primul rang, dar a contribuit la răspândirea comediilor 
uşoare. 


* Jubileul a doi pictori cunoscuţi a dat prilej la multe 
articole comemorative în pressa germană. Fritz de Uhde, 
unul dintre protagoniştii curentului modern în pictură, 
şi-a serbat jubileul de GU de ani. Când a început să-și 
expună tablourile religioase, acum vre-o câţiva ani, prin 


expoziţii a fost o intreagă revoluţie. Întocmai ca şi ce- 
lălalt jubilar Gebhardt, care împlineşte 70 de ani, a 
întrodus cu voia anahronismele cele mai mari în tablourile 
religioase. Christos umblă pe pâmânt între oamenii tim- 
pului nostru, dă mâna cu ţăranii şi cu copiii de munci- 
tori, pe cari îi vedem şi noi pe stradă. Pe când însă 
Uhde e şi ca luminist un inovator, Gebhardt s'a ţinut în 
marginile cunoscute mai "nainte. H. P. P. 


* 


Reviste şi ziare. Ascensiuni aeronaute. D! Murat 
publică în »Natura< din Bucureşti articole atrăgătoare 
despre »Baloanele-sonde şi zmeurile (sic!) în meteorologie. 

Fenomenele meteorologice nu sunt condiţionate numai 
de cauze atlătoare la suprafața globului, ci şi de curenţii 
din regiunile superioare ale aerului. Este deci absolut 
necesar de a pătrunde mai sus, în straturile înalte ale 
atmosferei. Pentru studiarea acestor straturi: 

1. se întemeiază Ubeervatoare pe munții înalți, cum 
sunt Observatoarele de pe Sonnblick, Monte-Roza, Pike's- 
Peak şi altele. Aceste aduc servicii reale meteorologiei şi 
astronomiei. Dar au și neajunsuri. Costul lor foarte ri- 
dicat, înălţimea relativ mică (3000—4000 metri), fixitatea 
in spaţiu. 

2. Se lansează baloane montate pentru a controtă ob- 
servaţiile de pe munţi şi a iuregistră fenomene din stra- 
turi şi mai înalte. Glaisher din Anglia a pus mai întâiu 
la cale astfel de ascensiuni științifice, apoi s'au intreprins 
altele, indeosebi din Berlin. Înălțimea cea mai mare, la 
care s'au putut ridică, nu tieceă de 10,000 metri. Dela 
8000 metri în sus ascensiunea e insuportabilă pentru om. 
Glaisher însuş şi-a pierdut conștiența în aceste regiuni. 
Cea mai maro înălţime atinsă de baloanele montate a fost 
de 9150 metri, Bernson întrebuinţând, pentru a putea 
suportă o presiune așa de scăzută, în mod metodic oxi- 
genul. 

3. De importanţă neprevăzută s'au dovedit baloanele 
nemontate numite baloane-sonde şi 

4. Baloanele captive sau smeii. 

Avantagiul principal al baloanelor-sonde consistă în 
marea înălțime, ce o pot atinge. În mod curent se ridică 
astăzi până la 20 km., iar recordul atitudinei l-a deținut 
in 25 lulie 1907 un balon-sondă al serviciului meteoro- 
logic din Belgia, înălţindu-se la 26,557 metri. 

Smeii sau baloanele captive sunt baloane construite în 
forma smeilor şi se ţin legate cu sârmă la staţiunea de 
origine. Se înalţă peste 6 km. Se pot conduce după voință. 
Se put realizà mai multe observații pe aceeaş direcţie 
şi la distanţe bine determinate. Observaţiunile culese sunt 
mai exacte. i 

Evident, că atât baloanele-sonde cât şi cele captive se 
provăd cu instrumente de înregistrare automată. 

Cercetările cu baloane-sonde au revelat meteorulogiştilor 
un fenomen puţin aşteptat, dacă nu neașteptat. Dela 
10—11 km. în sus, peste întreagă emisfera explorată de 
nord, se constată o reversiune a urmârei temperaturei, 
limita superioară a zonei de reversiune neputând fi încă 
aflată. Până la 10—11 km. temperatura scade constant. 
Dela 10—11 km. în sus nu mai scade în aceeaş proporţie, 
ci în măsură mult mai mică, -ba chiar de loc. Această 

zonă relativ caldă se atribue masselor de aer încălzit, 
ridicat dela ecvator şi îndreptându-se spre poli. 
% G. Todica. 

+ Revista craioveaná >Ramu ris, în ultimul său număr, 
pe lângă articole de interes ca acele ale dlui N. Iorga 
(Cele dintâi piese originale ale iui V. Alexandri) şi N. 
Bănescu (Câteva scrisori dela Matei Millo cătră G. Bariț); 
novele şi versuri de Em. Gregoroviţa, Ecaterina Pitiş ș. 
a... scrie şi despre un elev al liceului Carol I, din Cra- 
iova, Const. D. Crăciunescu,ce s'a stins în sâptămâ- 
nile trecute şi în care literatura noastră a pierdut un 
frumos talent. 

Foarte înduioşător serie şi un camarad de şcoală, Dem. 
I. Teodorescu, despre tânarul poet care a lăsat părinţii 
îndurerați şi atâtea regrete între prietini, conşcolari şi 
profesori. 

Reproducem căteva strofe din poezia sMartirule. E 
poate tot ce-a rămas din încercările elevului poet. Mama 
lui spune că băiatul „şi-a rupt toate hârtiile cu câteva 
zile înainte de a se stinge. 


Martirul. 


O boare caldă mângăie pământul, 

Şi tot mai argintată pare luna, 

Vezi stelele cum, una câte una, 

Lucesc mai slab şi-şi află'n zori mormântul. 


O geană de lumină sus pe coamă 
Clipeşte 'ncet, aşa de 'ncet clipește, 

De parc'o vezi şi-o simţi cum se topeşte 
În negura ce stă, pe fire, doamnă. 


Pe drumul nisipos şi umed încă, 
Cărarea pipăindu-şi cu toiagul, 

Încet păşeşte tremurând moşneagul. — 
Sparg, cânturi de cocoşi, tăcere-adâncă. 


E ’n plină zi acum, în miez de vară. 
În zări zăduful fierbe ca o apă, 
De-atâta arşiță pământul crapă, 
Văzduhul ars îţi stă pe piept povară. 


Întreaga fire parcă e topită... 
Nu-i nici-un vânt, nu-i nici-un semn de ploaie, 
Moşneagul biet. greu trupu-şi încovoaie, 
Iar sapa muşcă 'm glia 'nţelenită. 
(Vezi »Ramuri< pag. 185.) 
* + 
* Junimea literar àe (numărul 1—6, lanuarie—lunie 
1908). Intrând în anul al 5-lea al existenţei sale, 
revista bucovineană începe să se afirme tot mai mult ca 
o bună îndrumătoare a mişcării literare şi culturale ro- 
mâneşti din Bucovina. Numerele publicate în semestrul 
întâi sunt redactate cu o deosebită îngrijire şi cuprind 
un material literar şi ştiinţific foarte bogat. Preţios e, mai 
ales, numărul 2, din Februarie, dedicat pictorului bucovi- 
nean Eugen Maximovici (odrasla unei vechi familii româ- 
peşti din Basarabia, eu numele Lucescul), cu articole 
critice asupra activităţii lui artistice şi numeroase repro- 
duchi după pânzele lui frumoase (cele mai multe motive 
româneşti). 
Relevăm şi numărul 6 (lunie) care cuprinde un stadiu 

interesaut şi important despre »Mănăstirile şi bisericile înte- 
meiate de Ştefan ce! Mare, voevod, Domn al țării Moldovei 
(1457—1504)« de Vladimir S. T. M. Mironescu, arhitect 
şi profesor academie, însoţit de o hartă a Moldovei de 
pe timpul acestui Domn şi reproducţii după mai multe 
biserici vechi din Bucovina. 

„Junimea literară< publică, în afară de aceste articole, 
nuvele, studii critice, poezii, dări de seamă şi o cronică 
variată, 


* In »Telegrafu!l Române Nr. 67/1908 di V. de leiden- 
berg publică un remarcabil articol asupra lui Ciprian Po- 
rumbesen, Demetriu Cunţan şi Tiberiu Brediceanu. 


* Revista d-lui Mihail Dragomirescu evuluiază. lu nu- 
mărul. din 15 Iunie publică un studiu »Asupra lui Octavian 
Gogas, în care se simte de departe atmosfera de seminar 
universitar. Autorul, citând cu talent şi cu gust părţi fru- 
moase din poeziile cele mai caracteristice, afirmă că lira 
lui Goga are două coarde: dragostea de țărănime și 
ura împotriva asupritorilor. Din aceste două coarde 
poetul scoate “cântece minunate cari răsună adàuc în 
inimi. E un progres pentru »Convorbirile Critices, care 
cu câteva numere mai înainte spuneă că Goga nu e vre-un 
lucru mare, că talentul lui e mult mai mie de cum se 
crede. Acum deodată măiestrul publică un studiu al unui 
elev, în care se spune despre începutul Clăcaşilor: 
„Acest tablou e sublime. Pentru această schimbare la 
față a revistei d-lui Dragomirescu, îi punem nota zece. 

In acelaş număr dil Gârleanu publică o schiţă întitulată 
Sentinela, în care în sufletul soldatului de pe câmpul 
Plevnei, sentimentul uman triumfă faţa de sentimentul 
datoriei impus de iubirea de patrie. DI Gh. Obedeanu 
începe traducerea lui Cid de Corneille. 


* Ultimul număr (6) al revistei junimiste »Con v or- 
biri Literare, care se sileşte din răsputeri să-și 
piardă anachronismul vârstei, încercâul să devină actuală, 
se ocupă şi de «Cazul Tăslăuanuc. Un anonim, I. Radu, 
rezumă păntinitor discuţia d-lui Tăslăuanu cu d! Popovici 
şi sfârşeşte prin »executarea vinovatului< și prin proho- 
direa saventurei socialiste la Românii din Ardeal, unde 
astfel de idei,... ar fi o adevărată nenorocire naţională 
să prindă rădăcinie. Va se zică: d! Tăslăuanu e mort, 
iar di Popovici, scel mai competent şi cel mai strălucit 
reprezentaut al Românilor ardeleni pe tărâmul politicei cul- 
turales, cu >personalitatea d-sale dintr'o bucată. măsoară 
vitejeşte bulevardele Bucureştilor încununat de laurii Con- 
vorbirilor Literare. Nu-i aşa că neamul românesc din Un- 
garia, după acest triumf al eroului dela Convorbiri Literare« 
şi »Sămânătorule, e mântuit. Biată nație rumânească, la câte 
războaie de aceste cu morile de vânt nu ţi-a fost dat să 
asişti şi câţi eroi puşcă 'n lună n'a trebuit tu să asculți 
cum se mândresc că te-au scăpat din gura morții! Se vor 
vesteji şi laurii »Convorbirilor Litvrarec de pe fruntea 
d-lui Popovici, şi de sigur vei mai avea parte încă de 
mulţi eroi de aceştia „buni de gurăr şi aiuţi de piciore, 
până când îţi va răsări şi ţie steaua norocului și a dreptăţii. 

Bietul dl Tâslăuanu să doarmă 'n pace întru Domnul... 
Popovici şi pe crucea din ţintirimul visătorilor să-i săpăm 
versurile lui Schiller: 

Ach, umsonst auf alle Linderkarten 
Spăh'st du nach dem seligen Gebiet, 
Wo der Freiheit ewig grüner Garten, 
Wo der Menschheit schöne Jugend blüht. 


In des Herzens heilig stille Räume 
Musst du fliehen aus des Lebens Drang! 
Freiheit ist nur in dem Reich der Träume 
Und das Schöne blüht nur im Gesang. 


ln acelaş număr o novelă de dl Ioan Adam şi lecţia 
de deschidere la Universitatea din Bucureşti a d-lui G. 
Murnu, ambii colaboratori ai revistei noastre, apoi scrisori 
inedite dela Ollănescu şi Hurmuzachi, un studiu asupra 
lui Carlyle de C. Antoniade, versuri, articole şi notițe in- 
formative. : 


D! Atanasiu scoate la lași o nouă revistă »Arta Românăe, 
cu articole privitoare la istoria artei româneşti, însoțite 
de reproduceri frumoase. Până acum au apărut 6 numere. 
Tot la Iaşi apare: »Indrumarea«, revistă conservatoare- 
democrată, şi >Frăţia Româneascăe, revistă naţienal-de- 
mocrată. la Craiova apare el)emocraţiae, tot conserva- 
toare-democrati. Cum vedem revistele se democratisează 
din greu. 


Ultimul număr al »Gazetei de Duminecă< din Șimleu 
publică programul serbărilor dela adunarea generală a 
»Asociaţiuniic ce va aveă loc dela 6—9 August n.a. c. 
Promite a fi una dintre cele mai reuşite adunări generale. 
Indemnăm publicul să ia parte în număr cât mai mare 
la aceste serbări. 


In »Drapelule (Nr. 72) un articol prim despre activitatea 
sau, mai bine zis, lipsa de activitate a despărțământului 
Lugoj al »Asociaţiuniie. Se explică cauza neactivităţii 
despărţămin telor >Asociaţiuniia făcându-se unele constatări 
juste. r 


Ştiri. Din cauza îngrămădirii de material, suntem siliți 
să lăsăm pentru numărul viitor articolul>Com- 
pozitorul Tudor cav. de Flondoreşisă întrerupem 
continuarea nuvelei -Synnöve Solbakkene. 

* În numărul acesta reproducem lucrările dlui G. Cire- 
şescu despre cari s'a vorbit în cronica numărului 8 al 
acestei reviste. . i 

* Societatea »Clubul Române din Viena a luat inițiativa 
să adune mijloace materiale pentru ridicarea unei „Case 
Naţionale: în capitala monarchiei. Îndemnăm şi noi 
publicul să trimită la adresa preşedintelui societății, dl G. 
"Vitencu, (HI/I Elarngasse No. 4, Wien) cât mai multe 
ajutoare. 

* Primim la redacţie „Raportul anual al societăţii Ro- 
mâne-Ortodoxe jubilar imperiale pentru ridicarea unei 
biserici şi infiinţarea unei comunităţi bisericeşti în Vienae. 
Societatea are până acum o avere de 19.016 Cor. 6 fil. şi 
are de scop: crearea unui centru religios-eultural pentru 


Românii din Viena. Cu timpul sunt nădejdi să se clădească ` 


pe lingă parohie şi un mare internat pentru stu- 

denții români de pretutindeni. i 
* Di Tiberiu Brediceanu a tipărit o colecție de doine, cân- 

tece şi jocuri poporale, cuprinse în cinci caiete. In caietul I 


și II sunt următoarele doine şi cântece pentru voce şi 
piano: »Foaie verde, foi de nuce; »Cântă puiul cuculuia; 
»Bădişor depărtişor«; sSpune mândr' adevărate; » Vai, bădiţă, 
dragi ne-aveme; >Cine m'aude cântânde; „Bade, zău, o fi 
păcate; >Bagă, Doamne, luna 'n nori<; Ştii tu bade ce 
mi-ai spuse; »Vino bade iar acasăs; »Necăjit ca mine nu-ie; 
>După ochi ta mureles; >Floare fui, iloare trecuie; »Cântec 
haiducesce; >Trageţi voi boi«; „Cine n'are dor pa valee. 
Pe urmă alte trei caiete cu jocuri româneşti pentru piano 
solo, în care găsim: Ardelene, brâie, învârtite, »Lugojana«; 
»Măzăricae; »Pe piciore; »Hora<; >Țarinac; +De dois şi 
>Haţeganac. Preţul fiecărui caiet e 4 cor. (5 Lei) şi se 
pot găsi la Librăria arhidiecezană din Sibiiu şi la toate 
librariile româneşti. 

Aceste colecţiuni sunt de cea mai mare importanță 
pentru răspândirea muzicei noastre poporale şi le reco- 
mandăm cu toată caldura cetitorilor noştri. 

"* Direcţiunea Teatrului Naţional din Bucureşti a primit 
cu multă însufleţire o dramă originală în două acte a 
prietinului şi coiaboratorului nostru, di Zaharie Bârsan. 
Probabil că stagiunea din toamnă să înceapă cu această 
piesa în care rolurile principale vor fi jucate de dl şi 
artist pentru acest frumos succes. 

* Poetul mult apreciat, di G. Coşbuc, a tradus pentru 
Teatrul Naţional din Bucureşti >Don Carlose de Schiller, 
care se va reprezinta în stagiunea viitoare. 

* Consistorul arhidiecezan din Şibiiu, publică »Bise- 
rica Catedrală dela Metropolia ortodoxă rd- 
mână din Sibiiu; istoricu zidirii, 1857—1900c — 
o lucrare alcătuită de D-nii: Dr. Ilarion Puşcariu, Dr. Miron 
Cristea şi Mateiu Voileanu, în care se cuprind toate datele 
privitoare la zidirea Catedralei. Cartea e impodobiti cu 
portretele metropoliţilor: Șaguna, Miron şi Meţianu şi cu 
mai multe reproduceri de ale Catedralei şi ale picturilor 
din lăuntru. E o lucrare făcută conştienţios şi cu pietate 
faţă de ceice au ostenit să aducă la izbândire clădirea şi 
împodobirea frumoasei zidiri dia mijlocul Sibiiului. 

* Tinerimea română din Maramureş s'a hotărît să dea 
semne de viaţă. Anunţul unei petreceri româneşti, îm- 
preuvată cu o reprezentaţie teatrală a fost primit cu 
entusiasm în toate părțile. Chiar şi prietinul nostra, ne- 
obositul propovăduitor al artei româneşti, d! Zaharie Bârsan, 
vorbea cu multă însufleţire de reprezentaţia ce avea de 
gând să o dea în Maramureş. Acum ne vine ştirea că 
reprezentaţia a fost oprită“de autorităţi. Ne-am fi mirat 
să fie altfel! Tinerimea română din ţara lui Dragoş să nu 
se descurajeze însă, căci tot inceputul e greu. Să se 
constitue într'o trupă de diletanți, să-l învite pe dl Bârsan 
ca oaspe şi atunci autorităţile nu-i poate opri dela mani- 
festația dragostei ce o au pentru limba asta românească. 

* Răposatul Andrein Frâncu, fost membru al curţii 
de casaţie din Budapesta şi unul dintre cei mai buni şi 
harnici români de frunte, a lăsat consistorului din: Blaj 
o fundațiune de 140.000 cor. cu scopul de a se ajută 
şcoalele româneşti din Mitropolia unită. Dacă aceste școale 
se vor preface în şcoale de stat, venitul fundaţiunii e des- 
tinat pentru tipărirea cărţilor poporale şi înființarea de 


„biblioteci la sate; iar dacă nici aceasta nu s'ar putei rea- 


liză, se vor da burse la studenţi români. - 

Aceste dispoziţii intelepte dovedesc o înțelegere cu- 
minte a situației şi oglindesc frumoasele însușiri sufleteşti 
ale fundatorului, durere, prea de timpuriu decedat; do- 
vedese dragostea sa de neam şi dorința ce l-a stăpânit cât 
a trăit de a şi-l ajută şi înălța. 

* Librăria Sfetea din Bucureşti scoate o bibliotecă de 
popularizare a scriitorilor noştri, cu preţul de un leu vo- 


lumul. Până acum am primit următoarele volume: V.. 


Alexandri, Despot Vodă; Mihail Eminescu, Proză, 
Ioan Săndulescu, Proza lirica din timpul răz- 
boiului. 

* Librăria Socec din Bucureşti publica şi dânsa o ase- 
menea bibliotecii, cu 95 bani volumul. Până acum am 
primit următoarele volume: Poezii populare ale 
Românilor de V. Alexandri, Partea I; Nuvele de 
Mircea C. A. Rosetti cu o notiţi de Emil Costinescu şi 
Poveștile Peleşului de Carmen Sylva. 

* Comoedia, revista pariziană, a avut ideia originală 
de a știrici printr'un plebiscit, care ar fi prinţul Criticei 
în Franța. S'au împărţit unsprezece mii de circulare printre 
literați și s'au primit zece mii două sute răspunsuri, 

Cele mai multe voturi (1525) le-a întrunit Emil Faguet 
şi a fost declarat »prinţ al Criticei<; al doilea a fost 
Adolphe Brisson, cunoscutul foiletonist al ziarului »Le 
Temps« din Paris cu 1368 de voturi; al treilea Catule 
Mendes cu 1300; al patrulea Jean Richepin cu 978 vo- 
turi... Urmează apoi un şir de oritici mai puţin cunoscuţi 
la noi. 

E interesant răspunsul lui Adolphe Brisson, criticul 


(III 


Unelte de gospodărie 


« d d e 
și bucătărie 
pentru sezonul de vară. 


Sticle pentru dulceaţă şi compoturi 
Căldări pentru aburi. 
Teascuri pentru poame 


Cârlig de scos sâmburii. 

Aparatul şi sticlele lui Weck pentru 
cunservarea poamelor, a legumelor şi cărnurilur. 
Prospecte gratuit 
Serviciu de fiert. 

Maşină pentru înghieţată. 
Dulapuri de gbiaţa (recitori) 
Breuri de spirt „„Amor*, cea mai frumoasă lumină 

pentru grădini, staţiuni de vară şi verande. 


lămpaş de grădină; sticle „Thermos*, cari 
ţin orice bentura, mai multe ciasuri, rece sau caldă. 


Artico'e de călătorie, pentru iuriști și manevre. 


JOSEF JIKELI 


Heltauergasse 47. 42) 


(2 


LUCEAFARUL 


351 


care a întrunit cele mai muite voturi, după Emil Făguet. 
Reproducem scrisoarea întocmai: 
Iubite confrate, 

Fiindcă îmi cereţi să indic care ar fi prințul Criticei, 
iată buletinul meu de vot. 

Dacă este vre-un scriitor care să facă cinste meseriei 
noastre atât prin caracterul cât şi prin talentul său, prin 
dragostea sa de litere, prin întinderea ştiinţei sale, prin 
originalitatea gândirii, prin libertatea judecății, prin înalta 
sa probitate morală, prin conştiinţa sa profesională şi prin 
neobosita muncă, — acesta este Emil Faguet. 

Votez pentru Emil Faguet. 

Al vostru cu cordialitate 

23 Maiu 1908. Adolphe Brisson. 

* Comisiunea monumentelor istorice de pe lângă Mi- 
nisterul Cultelor și instrucţiunii publice din România a 
început publicarea unui buletin trimestrial. Fascicolul prim, 
cu foarte frumoase ilustrațiuni, incepe cu un studiu asupra 
mănăstirii Comana: l. Note istorice, bine documentate, 
de Al. I. Lăpedatu, secretarul cormisiunii; 1]. Note archi- 
tectonice şi lucrări noi de arhit. N. Ghika-Budeşti. Ur- 
mează un raport al comisiunii monumentelor istorice în 
anul 1907 adresat dlui Ministru. Se publică şi o reuşită 
fotografie a lui B. P. Haşdeu. 

Dacă această publicaţiune va apăreă regulat şi va fi 
bine îngrijită, e chemată să aducă foloase reale artei 
noastre naţionale. 


Redactor: OCT. C. TĂSILĂUANU. 


In prăvălia dlui (8) 


A. MORAWETZ 


Sibiiu, Str. Ciznădiei Nr. 14. 
să pot cumpără cu preţuri reduse, cele mai elegante, 
moderne şi solide obiecte de lux; oroluage, juvaeruri, 
şi argintărie de casă. 


Costume bărbătești de tot felul, Reverenzi perfect 
croite si Uniforme militare 


se pot comandă cu toată încrederea la firma bine cunoscuta 


Petrașcu 


-= Sibiiu, Str. Ciznădiei Nr. 34. 


Materialul este cel mai bun, prețuri cât se poate de 
moderate şi executarea comandelor urgente se efectuează 
l în cel mai scurt timp. 
Tuturor Românilor buni, doritori de a încuraji indu- 
stria romåneascá, le recomandăm càlduros, sa lucrezu 
la aceasta firmă solidă. (9) 


dis, 

Vestim pe on. noștri abonati, rămași în urm 
cu plata abonamentului, că deodată cu acest număr 
le-am expediat prin postă chitantele de încussare, 
pe cari rugăm să bineroiască a le răscumpăra. 

Administraţia. 

y a os -] 
Harta Compusă a Ungariei S -7 
Primul atelier de uniforme din Ardeal 


de 
Dr. Fr. Schuller, 


aprobată de Inalt. Minister al Instrucțiunei publice şi de 
Ven. Consistor arhidiecezan ort. rom., recomandată pentru 
a se întroduce în gcoli ca mijloc uşor și plăcut de a în- 
văţu Geografia Ungariei; este totodată şi un joc plăcut 
pentru copii în familie. Ediția de lux, Cor. 5.50, ediția 
școlară Cor. 3. 

Prospecte, desluşiri, precum și blocuri pentru desem- 
narea Îlartei, oferă gratuit şi franco 


Francisc Neuzil, 
Compactor, Sibiiu. (9) 

In atelierul lui să mai pregătesc en gros: Blocuri de 
desemn »Globuse şi Blocuri de desemn »Donathe. 

Cheia profesorului Donath pentru deslegarea propor- 
țiunilor de suprafaţă a diferitelor obiecte plane; Herbariul 
profesorului Gâspâr precum şi Mape spre păstrarea docu- 
mentelor. 


Fondat în anul 1872. 


Medalii de argint 


A. ZACH 


possesor 


T. Vilhelm Za, Sibiiu, Str. Ciznădiei 57. 
Purnisor al mai multor institute militare, 


Mare deposit de stofe din ţară şi străinătate, 
pentru haine civile şi militare. Specialist în 
costume de călărie; pantaloni englezești fason 
»breches«. Asortiment bogat de armatură şi 
recuisite de scrimă şi duel. Pregăteşte tot felul 
de uniforme pentru toate armele din orice ţară 
precum şi haine civile. Croială modernă şi 
perfect potrivită după jurnalele cele mai nouă. 
Preţuri fixe, serviciu prompt, condiţiile de 

plată, după învoială. (8) 


NE | 


şi de aur. 


În Librăria lui W. Krafft în Sibiiu (Nagyszeben) 


se află: 


Biblioteca Tribunei (numeri mai noui). 


Nr. 49. Balade poporale, adunate de Petru Crina Dama- 
schin. —.60, 

„ Judecata. Despre bărbatul care a ştiut limbi multe. 
Două povești. Culese de Rito. —.12. 

„ Petrea pâţitul. Cercilă. Două poveşti. —.16. 


» 52. Moşul de Hori. Poveste. Culeasă de Rito. —.12. 
m 33. Alipot. Poveste din popor. Culeasă de Rito. —.16. 


. Sâmbăta morţilor. Dramă din popor în 5 acte. —.6o. 
„ Cine sapă groapa altuia însuși cade în ea. Piesă 
teatrală în 3 acte pentru ajunul Crăciunului, com- 
pusă de Maria Drăgan. —.32. 
„ Prietenul adevărat, e piatră de diamant, Piesă tea- 
trală în j acte. Compusă de Maria Drăgan. —.32. 
. Și ne iartă nouă păcatele noastre, precum şi noi 
iertăm greşiţilor nostri, Piesă teatrală în trei acte, 
Compusă pentru ajunul Crăciunului de Maria 
Drăgan. —.32. 
» Despre recunoştinţa față de părinţii sufleteşti. Dialog 
de Maria Drăgan. —.12. 
An-Împărat şi fetele lui. Alegorie poporală de 
S5. Moldovan. —.20, 
u 02. Anecdote și Poveşti de S. Moldovan. —.16. 
„03. Poveşti de S. Moldovan. —.:6. 


n Ör 


Biblioteca pentru toți, (Numeri mai noui). 
Fiecare număr costă 30 fileri. 


209 Legouvă Ernest, Medea, tragedie. 

300 Bassarabescu, Norocul, schițe şi nuvele, 
îo1 Rădulescu-Niger, La gura văiei, nuvelă. 
302 Euripide, tragedie, trad. în versuri. 

303 Ranetti G., Fabule. 


(Preţurile în coroane.) 


304 Rostand Edm., Princesa îndepărtată, traducere 
în versuri, de Codreanu. 
305-306 Gane, Nuvele, 
307-310 Sienkievicz, Quo-Vadis, roman, trad. de Haral. 
G. Lecca. Cu ilustrațiuni. 
31: Conan Doyle, Aventurile lui Scherlok Holmes. 
312 Ch. Dickens, O noapte de crăciun. 
315 Victor Hugo, Ultima zi a unui condamnat. 
314 Guy de Maupassant, Nuvele alese. 
313 Camile Flamarion, Ce e viața ? 
316 Vlahuţă A., Din durerile Lumei. 
317 Gogol, 0 noapte de Maiu. 
3:8 R. Wagner, Tannhäuser. 
319 Vlahuţă A., Nuvele. 
320-321 Goethe, Faust, tragedie. Traducere de Iosif 
Nadejde. 
322-323 Alexandri V., Despot Vodă, legendă istorică 
în versuri. 
324-325 Dr. Istrati, București—Cairo, note de călătorie. 
326-327 Zamfirescu Duiliu, In Răsboiu, Roman. 
328-329 Schiller, Wilhelm Tell, dramă în 5 acte. 
330 Gr. Ventura, Copila din flori. 
33. Gorki M., Nuvele traduse de Lia Hârsu. 
332 Turgenieff I., Duelistul. lrad de L. Daus. 
333 Ventura Grigore, Cureanii. Dramă naţională 
în 4 acte. 
334-335 Schiller, Dan Carlos. Tragedie în 5 acte, trad. 
de Willy Ghiil. 
336 Negruzzi C., Poezii cu o notiță întrod. de Petre 
V. Hanes. 
537-338 Negruzzi C., Proză, partea I-a din „Păcatele 
Tinereţelor“. 
339 Cicerone M. T., Despre Bătrâneţe. Trad. din 
limba latină de C. S. Stoicescu. 


TIPARUL LUI W. KRAFET ÎN SIBIIU. 

